CELEX: 32021R1296
Language: ga
Date: 2021-08-04 00:00:00
Title: Rialachán Cur Chun Feidhme (AE) 2021/1296 ón gCoimisiún an 4 Lúnasa 2021 lena leasaítear agus lena gceartaítear Rialachán (AE) Uimh. 965/2012 a mhéid a bhaineann leis na ceanglais maidir le pleanáil agus bainistíocht bhreosla/fuinnimh, agus a mhéid a bhaineann le ceanglais maidir le cláir thacaíochta agus measúnú síceolaíochta ar fhoireann eitilte, mar aon le tástáil maidir le substaintí sícighníomhacha (Téacs atá ábhartha maidir le LEE)

5.8.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 282/5
               
            
         RIALACHÁN CUR CHUN FEIDHME (AE) 2021/1296 ÓN gCOIMISIÚN
         an 4 Lúnasa 2021
         lena leasaítear agus lena gceartaítear Rialachán (AE) Uimh. 965/2012 a mhéid a bhaineann leis na ceanglais maidir le pleanáil agus bainistíocht bhreosla/fuinnimh, agus a mhéid a bhaineann le ceanglais maidir le cláir thacaíochta agus measúnú síceolaíochta ar fhoireann eitilte, mar aon le tástáil maidir le substaintí sícighníomhacha
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2018/1139 ó Pharlaimint na hEorpa agus ón gComhairle an 4 Iúil 2018 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta na hEorpa, agus lena leasaítear Rialachán (CE) Uimh. 2111/2005, Rialachán (CE) Uimh. 1008/2008, Rialachán (AE) Uimh. 996/2010, Rialachán (AE) Uimh. 376/2014 agus Treoir 2014/30/AE agus Treoir 2014/53/AE ó Pharlaimint na hEorpa agus ón gComhairle, agus lena n-aisghairtear Rialachán (CE) Uimh. 552/2004 agus Rialachán (CE) Uimh. 216/2008 ó Pharlaimint na hEorpa agus ón gComhairle agus Rialachán (CEE) Uimh. 3922/91 ón gComhairle (1), agus go háirithe Airteagal 31 de,
         De bharr an mhéid seo a leanas:
         
                     (1)
                  
                  
                     Leagtar rialacha mionsonraithe síos le Rialachán (AE) Uimh. 965/2012 ón gCoimisiún (2) maidir le hoibríochtaí aeir agus go háirithe maidir le pleanáil agus bainistíocht bhreosla. Ba cheart na rialacha sin a thabhairt cothrom le dáta chun dul chun cinn a rinneadh le déanaí ó thaobh theicneolaíocht na n-inneall de agus na dea-chleachtais i réimse na n-oibríochtaí aeir a léiriú agus chun taithí eitlíochta ar fud an domhain a chur san áireamh mar aon le dul chun cinn ó thaobh na heolaíochta agus na teicneolaíochta de in oibríochtaí aeir.
                  
               
                     (2)
                  
                  
                     Maidir leis na leasuithe is déanaí a rinneadh ar Iarscríbhinn 6 den Choinbhinsiún um Eitlíocht Shibhialta Idirnáisiúnta (ICAO), leasuithe a bhain le breosla, mar atá, Cuid I (11ú heagrán), Cuid III (naoú heagrán) agus treoraíocht nua Dhoiciméad 9976 ICAO “Fuel planning manual”, ba cheart iad a ionchorprú i Rialachán (AE) Uimh. 965/2012, cé is moite de cheanglais áirithe is infheidhme maidir le héileacaptair, i gcás ina measann EASA go gcomhlíonann réitigh eile an leibhéal sábháilteachta a cheanglaítear.
                  
               
                     (3)
                  
                  
                     Ba cheart cothroime iomaíochta do gach páirtí leasmhar sa mhargadh eitlíochta inmheánach a bheith le fáil de bharr na rialacha nua maidir le pleanáil agus bainistíocht bhreosla/fuinnimh, agus ba cheart feabhas a bheith curtha ar iomaíochas thionscal eitlíochta an Aontais dá mbarr freisin.
                  
               
                     (4)
                  
                  
                     Ba cheart, leis na ceanglais nua maidir le pleanáil agus bainistíocht bhreosla/fuinnimh, go dtacófaí leis an nuálaíocht agus ba cheart go mbeifear in ann teicneolaíochtaí nua a chomhtháthú i réimse na n-oibríochtaí aeir go réidh a bhuí leo. Dá bhrí sin, ba cheart an téarma “breosla/fuinneamh” a úsáid in áit an téarma “breosla” aon uair is iomchuí chun oibríochtaí ag a bhfuil aerárthaí ina n-úsáidtear foinsí fuinnimh seachas gnáthbhreosla atá bunaithe ar híodrocarbóin a chuimsiú.
                  
               
                     (5)
                  
                  
                     Ba cheart na ceanglais a bhaineann leis na cineálacha difriúla oibríochtaí a bheith i gcomhréir le scála agus le castacht oibríochtaí den sórt sin, mar aon leis na rioscaí a bhíonn i gceist le hoibríochtaí den sórt sin.
                  
               
                     (6)
                  
                  
                     Ba cheart d’oibreoirí aeir a bheith in ann úsáid a bhaint as nósanna imeachta pleanála agus bainistíochta atá bunaithe ar fheidhmíocht agus lena gcuirtear feabhas ar an éifeachtúlacht oibriúcháin trí shochair ó thaobh cúrsaí airgeadais agus an chomhshaoil de a chur ar fáil, agus an leibhéal sábháilteachta á chothabháil nó fiú feabhas á chur air. Dá bhrí sin, ba cheart scéim chuimsitheach breosla a thabhairt isteach leis na ceanglais nua le haghaidh eitleáin a úsáidtear in oibríochtaí aeriompair tráchtála (CAT) lena gcuimseofar trí phríomhbheartas a bhaineann le breosla: pleanáil breosla/fuinnimh, roghnú aeradróm agus bainistíocht bhreosla/fuinnimh le linn eitilte. Ba cheart bainistíocht riosca níos solúbtha a bheith le fáil don oibreoir dá bharr sin, as a bhféadfadh gnóthachain ó thaobh na héifeachtúlachta de teacht dá thoradh.
                  
               
                     (7)
                  
                  
                     Tugtar le fios le faisnéis sábháilteachta a bhailigh EASA gur cheart ceanglais nua a thabhairt isteach chun dul i ngleic leis na rioscaí atá bainteach leis an athbhreoslú, agus go háirithe le linn athbhreoslú agus paisinéirí ar bord, ag díbhordáil nó ag bordáil, agus nuair is amhlaidh go bhfuil héileacaptar á athbhreoslú agus a rótair á gcasadh.
                  
               
                     (8)
                  
                  
                     Éilítear cumais bhreisithe ó na húdaráis inniúla chun measúnú a dhéanamh ar scéimeanna casta breosla/fuinnimh, dá bhrí sin, is gá critéir a thabhairt isteach chun údaráis inniúla a threorú agus measúnuithe riosca oibriúcháin do shábháilteacht á ndéanamh chun tacú le cur chun feidhme scéimeanna breosla/fuinnimh a bheidh bunaithe ar fheidhmíocht go hiomlán.
                  
               
                     (9)
                  
                  
                     Nuair is amhlaidh go leantar prionsabail na comhréireachta agus na rialála níos fearr, na ceanglais ó thaobh breosla agus fuinnimh de le haghaidh oibríochtaí neamhthráchtála le haerárthaí atá á gcumhachtú le mótar coimpléascach (NCC) agus le haghaidh oibríochtaí speisialaithe (SPO), ba cheart na ceanglais sin a ailíniú ar bhealach níos fearr leis na ceanglais sin le haghaidh oibríochtaí CAT. Ar an taobh eile, na ceanglais maidir le breosla agus fuinneamh le haghaidh oibreoirí neamhthráchtála aerárthaí seachas aerárthaí atá á gcumhachtú le mótar coimpléascach ba cheart iad a bheith bunaithe ar chuspóirí sábháilteachta agus ba cheart go gceadófaí cur chuige bunaithe ar fheidhmíocht leo. Ba cheart go laghdófaí leis na ceanglais nua maidir le pleanáil agus bainistíocht bhreosla agus fuinnimh an t-ualach rialála, go méadófaí an éifeachtúlacht costais agus, le roinnt eisceachtaí, ba cheart comhchuibhiú teacht dá dtoradh le ceanglais atá leagtha síos ag ICAO.
                  
               
                     (10)
                  
                  
                     Le Rialachán (AE) 2018/1042 ón gCoimisiún (3), cuireadh ceanglais le Rialachán (AE) Uimh. 965/2012 maidir le cláir thacaíochta, le measúnú síceolaíochta ar fhoireann eitilte agus le tástáil chórasach agus randamach maidir le substaintí sícighníomhacha chun folláine leighis bhaill na foirne eitilte agus na foirne cábáin a áirithiú. Tháinig na ceanglais sin chun bheith infheidhme i mí Feabhra 2021. Sainordaíodh an Ghníomhaireacht chun meastóireacht leanúnach a dhéanamh ar éifeachtacht na bhforálacha nua agus an chéad tuairisc mheastóireachta a chur ar fáil faoi Lúnasa 2022. Agus tionchar phaindéim COVID-19 ar an eitlíocht á chur san áireamh, is inmholta tuilleadh ama a thabhairt don Ghníomhaireacht chun na sonraí ábhartha le haghaidh na meastóireachta a bhailiú. Dá bhrí sin, is gá an sprioc-am chun an tuairisc mheastóireachta a chur i gcrích a chur siar chuig an 14 Lúnasa 2023.
                  
               
                     (11)
                  
                  
                     Le Rialachán (AE) 2018/1042, tugadh pointe 98(a) isteach in Iarscríbhinn I a ghabhann le Rialachán (AE) Uimh. 965/2012 lenar sainmhíníodh an téarma “substaintí sícighníomhacha”. Le Rialachán Cur Chun Feidhme (AE) 2020/2036 ón gCoimisiún (4), lenar leasaíodh Iarscríbhinn I a ghabhann le Rialachán (AE) Uimh. 965/2012 dá éis sin, cuireadh téacs nua in ionad phointe 98(a) go neamhaireach, lenar sainmhíníodh an téarma “inniúil”, agus lenar scriosadh sainmhíniú an téarma “substaintí sícighníomhacha”. Tá an sainmhíniú sin fíor-riachtanach chun go léirmhíneofar na forálacha a tugadh isteach le Rialachán (AE) 2018/1042 go comhsheasmhach agus go háirithe chun substaintí atá faoi réir na bhforálacha sin agus chun substaintí nach bhfuil faoina réir a shainmhíniú go soiléir. Dá bhrí sin, chun ionchais dhlisteanacha na ndaoine a bheidh faoi réir na bhforálacha sin a chosaint, ba cheart an sainmhíniú sin a thabhairt isteach an athuair in Iarscríbhinn I a ghabhann le Rialachán (AE) Uimh. 965/2012 le héifeacht ó dháta chur i bhfeidhm na n-athruithe gaolmhara a tugadh isteach le Rialachán (AE) 2018/1042, is é sin, ón 14 Feabhra 2021.
                  
               
                     (12)
                  
                  
                     Tá dréacht-riail cur chun feidhme ullmhaithe agus tíolactha ag Gníomhaireacht Sábháilteachta Eitlíochta na hEorpa in éineacht le Tuairim 02/2020 (5) i gcomhréir le hAirteagal 75(2), pointí (b) agus (c), agus Airteagal 76(1) de Rialachán (AE) 2018/1139.
                  
               
                     (13)
                  
                  
                     Ba cheart, dá bhrí sin, Rialachán (AE) Uimh. 965/2012 a leasú agus a cheartú dá réir.
                  
               
                     (14)
                  
                  
                     Chun a áirithiú go gcuirfear an Rialachán seo chun feidhme mar is ceart, ba cheart tréimhse leordhóthanach a thabhairt do na Ballstáit agus do pháirtithe leasmhara dá ndéantar difear chun a gcuid nósanna imeachta a chur in oiriúint do na ceanglais nua a bhunaítear leis an Rialachán seo. Dá bhrí sin, ba cheart a chur i bhfeidhm a chur siar.
                  
               
                     (15)
                  
                  
                     Tá na bearta dá bhforáiltear sa Rialachán seo i gcomhréir le tuairim an Choiste a bunaíodh i gcomhréir le hAirteagal 127 de Rialachán (AE) 2018/1139,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasuithe ar Rialachán (AE) Uimh. 965/2012
            Leasaítear Rialachán (AE) Uimh. 965/2012 mar a leanas:
            
                        (1)
                     
                     
                        in Airteagal 9b, cuirtear an méid seo a leanas in ionad an dara mír:
                        “Déanfaidh an Ghníomhaireacht athbhreithniú leanúnach ar éifeachtacht na bhforálacha a bhaineann le cláir thacaíochta, le measúnú síceolaíochta ar fhoireann eitilte agus le tástáil chórasach agus randamach maidir le substaintí sícighníomhacha chun folláine leighis bhaill na foirne eitilte agus na foirne cábáin a áirithiú, rud a leagtar amach in Iarscríbhinní II agus IV. Déanfaidh an Ghníomhaireacht an chéad tuarascáil faoi thorthaí an athbhreithnithe sin a chur ar fáil tráth nach déanaí ná 14 Lúnasa 2023.
                        Beidh saineolas ábhartha i gceist leis an athbhreithniú sin agus beidh sé bunaithe ar shonraí a bhailítear, le cúnamh na mBallstát agus na Gníomhaireachta, ar bhonn fadtéarmach.”;
                     
                  
                        (2)
                     
                     
                        Leasaítear Iarscríbhinní I, II, III, IV, V, VI, VII agus VIII i gcomhréir le hIarscríbhinn I a ghabhann leis an Rialachán seo.
                     
                  
         
            Airteagal 2
            Rialachán (AE) Uimh. 965/2012 a cheartú
            Ceartaítear Iarscríbhinn I a ghabhann le Rialachán (AE) Uimh. 965/2012 i gcomhréir le hIarscríbhinn II a ghabhann leis an Rialachán seo.
         
         
            Airteagal 3
            Teacht i bhfeidhm agus cur i bhfeidhm
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm aige ón 30 Deireadh Fómhair 2022.
            Beidh feidhm ag Iarscríbhinn II ón 14 Feabhra 2021, áfach.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 4 Lúnasa 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 212, 22.8.2018, lch. 1.
         
            (2)  Rialachán (AE) Uimh. 965/2012 ón gCoimisiún an 5 Deireadh Fómhair 2012 lena leagtar síos ceanglais theicniúla agus nósanna imeachta riaracháin a bhaineann le hoibríochtaí aeir de bhun Rialachán (CE) Uimh. 216/2008 ó Pharlaimint na hEorpa agus ón gComhairle (IO L 296, 25.10.2012, lch. 1).
         
            (3)  Rialachán (AE) 2018/1042 ón gCoimisiún an 23 Iúil 2018 lena leasaítear Rialachán (AE) Uimh. 965/2012, a mhéid a bhaineann le ceanglais theicniúla agus nósanna imeachta riaracháin a bhaineann le cláir thacaíochta agus measúnú síceolaíochta ar fhoireann eitilte a thabhairt isteach, mar aon le tástáil chórasach agus randamach maidir le substaintí sícighníomhacha chun folláine leighis bhaill na foirne eitilte agus na foirne cábáin a áirithiú, agus a mhéid a bhaineann le trealamh córais rabhaidh um feasacht ar an tír-raon a chur isteach in eitleáin nua-mhonaraithe faoi chumhacht tuirbín ag a bhfuil uasmhais dheimhnithe éirí de thalamh de 5 700 kg nó níos lú agus a fhormheastar chun idir seisear agus naonúr paisinéirí a iompar (IO L 188, 25.7.2018, lch. 3).
         
            (4)  Rialachán Cur Chun Feidhme (AE) 2020/2036 ón gCoimisiún an 9 Nollaig 2020 lena leasaítear Rialachán (AE) Uimh. 965/2012 a mhéid a bhaineann leis na ceanglais maidir le hinniúlacht agus modhanna oiliúna na foirne eitilte agus le dátaí chur i bhfeidhm beart áirithe a chur siar i gcomhthéacs phaindéim COVID-19 (IO L 416, 11.12.2020, lch. 24).
         
            (5)  https://www.easa.europa.eu/document-library/opinions
      
      
         
            IARSCRÍBHINN I
            Leasaítear Iarscríbhinní I, II, III, IV, V, VI, VII agus VIII a ghabhann le Rialachán (AE) Uimh. 965/2012 mar a leanas:
            
                        (1)
                     
                     
                        Leasaítear Iarscríbhinn I mar a leanas:
                        
                                    (a)
                                 
                                 
                                    cuirtear an pointe 8c seo a leanas isteach:
                                    
                                                ‘(8c)
                                             
                                             
                                                ciallaíonn “aeradróm malartach” aeradróm leormhaith a bhféadfaidh aerárthach dul chuige nuair a thagann sé chun bheith dodhéanta nó neamh-inmholta dul chuig nó tuirlingt ag an aeradróm a bheartaítear tuirlingt ann, áit a mbeidh na seirbhísí agus na saoráidí is gá le fáil, agus ar féidir ceanglais feidhmíochta an aerárthaigh a chomhlíonadh, agus a bheidh i bhfeidhm an t-am a bhfuil coinne lena úsáid; Áirítear na nithe seo a leanas le “haeradróm malartach”:
                                                
                                                            (a)
                                                         
                                                         
                                                            “aeradróm malartach éirí de thalamh”: aeradróm malartach a bhféadfadh aerárthach tuirlingt ann dá mbeadh gá leis go gairid tar éis dó éirí de thalamh agus mura bhféadfaí an t-aerfort imeachta a úsáid;
                                                         
                                                      
                                                            (b)
                                                         
                                                         
                                                            “aeradróm malartach en route (ERA)”: aeradróm malartach a bhféadfadh aerárthach tuirlingt ann dá mbeadh gá le hatreorú agus an t-aerárthach en route;
                                                         
                                                      
                                                            (c)
                                                         
                                                         
                                                            ciallaíonn “aeradróm malartach breosla/fuinnimh en route (ERA breosla/fuinnimh)” aeradróm ERA a bhfuil gá leis ag céim na pleanála lena úsáid agus breosla/fuinneamh á ríomh;
                                                         
                                                      
                                                            (d)
                                                         
                                                         
                                                            “aeradróm malartach cinn scríbe”: aeradróm malartach a bhféadfadh aerárthach tuirlingt ann dá dtiocfadh sé chun bheith dodhéanta nó neamh-inmholta tuirlingt ag an aeradróm a bheartaítear tuirlingt ann;’;
                                                         
                                                      
                                          
                              
                                    (b)
                                 
                                 
                                    cuirtear an méid seo a leanas in ionad phointe 26:
                                    
                                                ‘(26)
                                             
                                             
                                                ciallaíonn “breosla/fuinneamh cúltaisce” an breosla/fuinneamh is gá chun cúiteamh a dhéanamh d’fhachtóirí gan choinne a d’fhéadfadh dul i bhfeidhm ar ídiú fhuinneamh an bhreosla chuig an aeradróm cinn scríbe;’;
                                             
                                          
                              
                                    (c)
                                 
                                 
                                    cuirtear an pointe (31a) seo a leanas isteach:
                                    
                                                ‘(31a)
                                             
                                             
                                                ciallaíonn “an scéim breosla/fuinnimh atá i bhfeidhm faoi láthair” an scéim fhormheasta breosla/fuinnimh a úsáideann an t-oibreoir faoi láthair;’;
                                             
                                          
                              
                                    (d)
                                 
                                 
                                    scriostar pointe (46);
                                 
                              
                                    (e)
                                 
                                 
                                    cuirtear isteach na pointí (49d) agus (49e) seo a leanas:
                                    
                                                ‘(49d)
                                             
                                             
                                                ciallaíonn “leanúint eitilte” na teachtaireachtaí imeachta agus teachta i bhfíor-am a dhéanann baill den fhoireann eitilte a thaifeadadh chun a áirithiú go bhfuil eitilt ag oibriú agus gur tháinig sí chuig an aeradróm cinn scríbe nó chuig aeradróm malartach;
                                             
                                          
                                                (49e)
                                             
                                             
                                                Ciallaíonn “faireachán eitilte”, i dteannta na gceanglas a shainmhínítear maidir le leanúint eitilte, an méid seo a leanas:
                                                
                                                            (a)
                                                         
                                                         
                                                            faireachán oibríochtúil ar eitiltí ag baill rialaithe chuí-cháilithe na foirne eitilte ón imeacht ar feadh gach céime den eitilt;
                                                         
                                                      
                                                            (b)
                                                         
                                                         
                                                            cumarsáid idir an fhoireann rialaithe eitilte ar an talamh agus an fhoireann eitilte maidir le gach faisnéis sábháilteachta atá ar fáil agus atá ábhartha; agus
                                                         
                                                      
                                                            (c)
                                                         
                                                         
                                                            cúnamh criticiúil don fhoireann eitilte i gcás ina dtarlaíonn éigeandáil nó saincheist slándála le linn eitilte, nó arna iarraidh sin ag an bhfoireann eitilte;’;
                                                         
                                                      
                                          
                              
                                    (f)
                                 
                                 
                                    cuirtear na pointí (50a) agus (50b) seo a leanas isteach:
                                    
                                                ‘(50a)
                                             
                                             
                                                ciallaíonn “aga eitilte”:
                                                
                                                            (a)
                                                         
                                                         
                                                            i gcás eitleán, an t-am iomlán ón tráth a ghluaiseann eitleán ar dtús chun éirí de thalamh go dtí an tráth a stopann sé ag deireadh na heitilte;
                                                         
                                                      
                                                            (b)
                                                         
                                                         
                                                            i gcás héileacaptar, an t-am iomlán idir an tráth a thosaítear casadh lanna rótair héileacaptair chun éirí de thalamh go dtí an tráth a stopann an héileacaptar ag deireadh na heitilte, agus a stoptar na lanna rótair;
                                                         
                                                      
                                          
                                                (50b)
                                             
                                             
                                                ciallaíonn “faire eitilte”, i dteannta na n-eilimintí uile a shainmhínítear maidir le “faireachán eitilte”, rianú gníomhach eitilte ag foireann rialaithe chuí-cháilithe eitilte ar feadh gach céim den eitilt chun a áirithiú go mbeidh an eitilt ag leanúint a bealaigh fhorordaithe gan malairtí slí, atreoruithe ná moilleanna neamhphleanáilte;’;
                                             
                                          
                              
                                    (g)
                                 
                                 
                                    scriostar pointe (51);
                                 
                              
                                    (h)
                                 
                                 
                                    cuirtear an méid seo a leanas in ionad phointe (73):
                                    
                                                ‘(73)
                                             
                                             
                                                ciallaíonn “oibríocht héileacaptair áitiúil (LHO)” oibríocht aeriompair tráchtála héileacaptar ag a bhfuil uasmhais dheimhnithe éirí de thalamh (MCTOM) os cionn 3 175 kg agus uaschumraíocht oibríochtúil suí do phaisinéirí (MOPSC) de naoi suíochán nó níos lú, le linn an lae, ar oibríochtaí iad a dhéantar a loingsiú faoi threoir comharthaí talún infheicthe agus a dhéantar laistigh de limistéar geografach áitiúil sainmhínithe a shonraítear sa lámhleabhar oibríochta;’.
                                             
                                          
                              
                                    (i)
                                 
                                 
                                    cuirtear an pointe (104a) seo a leanas isteach:
                                    
                                                ‘(104a)
                                             
                                             
                                                ciallaíonn “tuirlingt shábháilte”, i gcomhthéacs an bheartais breosla/fuinnimh nó scéimeanna breosla/fuinnimh, tuirlingt ag aeradróm leormhaith nó ag láithreán oibriúcháin leormhaith gan méid is lú ná an breosla/fuinneamh cúltaca deiridh a bheith fágtha agus i gcomhréir leis na nósanna imeachta oibríochtúla agus leis na híosdálaí oibriúcháin aeradróim is infheidhme;’;
                                             
                                          
                              
                  
                        (2)
                     
                     
                        Leasaítear Iarscríbhinn II mar a leanas:
                        
                                    (a)
                                 
                                 
                                    cuirtear an méid seo a leanas in ionad phointe ARO.OPS.225:
                                    ‘ARO.OPS.225 Scéimeanna breosla/fuinnimh a fhormheas
                                    
                                                (a)
                                             
                                             
                                                Déanfaidh an t-údarás inniúil an scéim breosla/fuinnimh arna moladh ag oibreoir CAT a fhormheas má léiríonn an t-oibreoir go gcomhlíontar gach ceanglas is infheidhme a leagtar síos sa Rialachán seo a bhaineann le breosla/fuinneamh le haghaidh eitleán nó héileacaptar a bhaineann le CAT.
                                             
                                          
                                                (b)
                                             
                                             
                                                Déanfaidh an t-údarás inniúil measúnú agus maoirsiú ar an bpleanáil breosla/fuinnimh agus maidir le-hath-phleanáil eitilte, roghnú aeradróim agus beartais bhainistíochta breosla/fuinnimh le linn eitilte atá bainteach leis na scéimeanna breosla/fuinnimh, in éineacht leis na próisis lena dtacaítear le cur chun feidhme na scéimeanna breosla/fuinnimh sin.
                                             
                                          
                                                (c)
                                             
                                             
                                                I dteannta phointí (a) agus (b), nuair a bheidh scéimeanna breosla/fuinnimh aonair á bhformheas, déanfaidh an t-údarás inniúil an méid seo a leanas:
                                                
                                                            (1)
                                                         
                                                         
                                                            fíoróidh sé gur léirigh an t-oibreoir feidhmíocht sláinte bhonnlíne na scéime breosla/fuinnimh atá i bhfeidhm faoi láthair;
                                                         
                                                      
                                                            (2)
                                                         
                                                         
                                                            déanfaidh sé measúnú ar chumas an oibreora tacú le cur chun feidhme na scéime breosla/fuinnimh aonair a mholtar; breithneofar na heilimintí seo a leanas mar íoseilimintí:
                                                            
                                                                        (i)
                                                                     
                                                                     
                                                                        córas bainistíochta an oibreora,
                                                                     
                                                                  
                                                                        (ii)
                                                                     
                                                                     
                                                                        cumais oibríochtúla an oibreora;
                                                                     
                                                                  
                                                      
                                                            (3)
                                                         
                                                         
                                                            maidir leis an measúnú riosca um shábháilteacht de chuid an oibreora lena dtacaítear leis an scéim breosla/fuinnimh aonair a mholtar, fíoróidh sé go mbaintear leibhéal sábháilteachta amach leis is coibhéiseach leis an scéim breosla/fuinnimh atá i bhfeidhm faoi láthair; agus
                                                         
                                                      
                                                            (4)
                                                         
                                                         
                                                            bunóidh sé plean formhaoirseachta chun measúnuithe tréimhsiúla a dhéanamh ar an scéim breosla/fuinnimh fhormheasta aonair chun comhlíontacht na scéime a fhíorú nó chun a chinneadh cibé acu ba cheart an scéim a leasú nó a chúlghairm nó nár cheart.
                                                         
                                                      
                                          
                                                (d)
                                             
                                             
                                                Áireofar leis an bhformheas dá dtagraítear i bpointe CAT.OP.MPA.182 (d)(2) liosta de na haeradróim iargúlta a shonraíonn an t-oibreoir le haghaidh gach cineáil aerárthaigh a bhfuil feidhm ag an bhformheas maidir leis.
                                             
                                          
                                                (e)
                                             
                                             
                                                Gan dochar do phointí ARO.GEN.120 (d) agus (e), tabharfaidh an t-údarás inniúil fógra don Ghníomhaireacht ag tús na meastóireachta faoi bhealach malartach comhlíontachta a bhaineann le scéimeanna breosla/fuinnimh.’;
                                             
                                          
                              
                  
                        (3)
                     
                     
                        in Iarscríbhinn III, cuirtear an méid seo a leanas in ionad Aguisín I:
                        
                           
                              ““Aguisín I
                              
                                          
                                             DEARBHÚ
                                          
                                          i gcomhréir le Rialachán (AE) Uimh. 965/2012 ón gCoimisiún maidir le hoibríochtaí aeir
                                       
                                    
                                          
                                             Oibreoir
                                          
                                          Ainm:
                                          Áit a bhfuil a phríomháit ghnó ag an oibreoir nó, mura bhfuil aon phríomháit ghnó ag an oibreoir, áit a bhfuil an t-oibreoir bunaithe nó ina chónaí agus áit óna stiúrtar na hoibríochtaí:
                                          Ainm agus sonraí teagmhála an bhainisteora fhreagraigh:
                                       
                                    
                                          
                                             Oibríocht aerárthaigh
                                          
                                       
                                    
                                          Dáta tosaigh na hoibríochta agus dáta infheidhmeachta an athraithe:
                                       
                                    
                                          Faisnéis maidir leis an aerárthach, leis an oibríocht, agus leis an eagraíocht um bainistíocht aeracmhainneachta leanúnaí(1):
                                       
                                    
                                          Cineál/cineálacha aerárthaigh, clárúchán/clárúcháin agus príomh-bhunáit:
                                       
                                    
                                          MSN Aerárthaigh(2)
                                          
                                       
                                       
                                          Cineál aerárthaigh
                                       
                                       
                                          Clárúchán aerárthaigh(3)
                                          
                                       
                                       
                                          Príomh-bhunáit
                                       
                                       
                                          Cineál/cineálacha oibríochta(4)
                                          
                                       
                                       
                                          Eagraíocht atá freagrach as bainistíocht aeracmhainneachta leanúnaí(5)
                                          
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          Gheobhaidh an t-oibreoir formheas roimh ré(6) nó formheas sonrach(7) le haghaidh oibríochtaí áirithe sula ndéanfar oibríochtaí den sórt sin.
                                       
                                    
                                          I gcás inarb infheidhme, mionsonraí ar fhormheasanna atá ar coimeád (cuir liosta d’fhormheasanna sonracha i gceangal, lena n-áirítear formheasanna sonracha atá deonaithe ag tríú tír, más infheidhme).
                                       
                                    
                                          I gcás inarb infheidhme, mionsonraí ar údarú maidir le hoibríochtaí speisialaithe atá ar coimeád (cuir údarú/údaruithe i gceangal).
                                       
                                    
                                          I gcás inarb infheidhme, liosta de bhealaí malartacha comhlíontachta (AltMoC) in éineacht le tagairtí do AMC a gcuirtear ina ionad iad (cuir AltMoC i gceangal).
                                       
                                    
                                          
                                             Ráitis
                                          
                                       
                                    
                                          
                                                      ☐
                                                   
                                                   
                                                      Comhlíonann an t-oibreoir na ceanglais fhíor-riachtanacha, agus leanfaidh an t-oibreoir de bheith ag comhlíonadh na gceanglas fíor-riachtanach a leagtar amach in Iarscríbhinn V a ghabhann le Rialachán (AE) 2018/1139 ó Pharlaimint na hEorpa agus ón gComhairle agus cheanglais Rialachán (AE) Uimh. 965/2012.
                                                   
                                                
                                                      ☐
                                                   
                                                   
                                                      Comhlíonann doiciméadacht an chórais bainistíochta, lena n-áirítear an lámhleabhar oibríochta, ceanglais Iarscríbhinn III (Cuid-ORO), Iarscríbhinn V (Cuid-SPA), Iarscríbhinn VI (Cuid-NCC), nó Iarscríbhinn VIII (Cuid-SPO) a ghabhann le Rialachán (AE) Uimh. 965/2012 agus déanfar gach eitilt i gcomhréir le forálacha an lámhleabhair oibríochta mar a cheanglaítear le pointe ORO.GEN.110 (b) d’Iarscríbhinn III (Cuid-ORO).
                                                   
                                                
                                    
                                          
                                                      ☐
                                                   
                                                   
                                                      Beidh deimhniú bailí aeracmhainneachta ag gach aerárthach a oibrítear i gcomhréir le Rialachán (AE) Uimh. 748/2012 ón gCoimisiún nó comhlíonfaidh siad na ceanglais shonracha aeracmhainneachta is infheidhme maidir le haerárthaí atá cláraithe i dtríú tír agus atá faoi réir comhaontú léasa.
                                                   
                                                
                                    
                                          
                                                      ☐
                                                   
                                                   
                                                      Tá ceadúnas ag gach ball d’fhoireann eitilte i gcomhréir le hIarscríbhinn I a ghabhann le Rialachán (AE) Uimh. 1178/2011 ón gCoimisiún mar a cheanglaítear le pointe ORO.FC.100 (c) d’Iarscríbhinn III a ghabhann le Rialachán (AE) Uimh. 965/2012, agus cuirtear oiliúint ar bhaill d’fhoireann chábáin, i gcás inarb infheidhme, i gcomhréir le Fochuid CC d’Iarscríbhinn III (Cuid-ORO).
                                                   
                                                
                                    
                                          
                                                      ☐
                                                   
                                                   
                                                      Más infheidhme, cuireann an t-oibreoir comhlíontacht chun feidhme agus léiríonn sé an chomhlíontacht sin de réir caighdeán tionscail aitheanta.
                                                      Tagairt an chaighdeáin:
                                                      Comhlacht deimhniúcháin:
                                                      Dáta an iniúchta comhréireachta deireanaigh:
                                                   
                                                
                                    
                                          
                                                      ☐
                                                   
                                                   
                                                      Tabharfaidh an t-oibreoir fógra don údarás inniúil faoi aon athrú ar imthosca lena ndéantar difear dá chomhlíontacht leis na ceanglais fhíor-riachtanacha a leagtar amach in Iarscríbhinn V a ghabhann le Rialachán (AE) 2018/1139 agus le ceanglais Rialachán (AE) Uimh. 965/2012 mar a dhearbhaítear don údarás inniúil leis an dearbhú seo, agus faoi aon athrú ar an bhfaisnéis ar AltMoC agus ar liostaí AltMoC a áirítear sa dearbhú seo agus atá i gceangal leis mar a cheanglaítear le pointe ORO.GEN.120 (a) d’Iarscríbhinn III (Cuid-ORO).
                                                   
                                                
                                    
                                          
                                                      ☐
                                                   
                                                   
                                                      Deimhníonn an t-oibreoir go bhfuil an fhaisnéis a nochtar sa dearbhú seo ceart.
                                                   
                                                
                                    
                                          Dáta, ainm agus síniú an bhainisteora fhreagraigh”
                                       
                                    
                                          
                                                      
                                                         (1)
                                                      
                                                   
                                                   
                                                      Mura bhfuil go leor spáis ann chun an fhaisnéis a cheanglaítear a liostú sa dearbhú, déanfar an fhaisnéis a liostú in iarscríbhinn ar leith. Cuirfear dáta leis an iarscríbhinn agus déanfar í a shíniú.
                                                   
                                                
                                                      
                                                         (2)
                                                      
                                                   
                                                   
                                                      Sraithuimhir an mhonaróra.
                                                   
                                                
                                                      
                                                         (3)
                                                      
                                                   
                                                   
                                                      Má tá an t-aerárthach cláraithe le haeroibreoir ag a bhfuil deimhniú (AOC), sonraigh uimhir AOC an tsealbhóra AOC.
                                                   
                                                
                                                      
                                                         (4)
                                                      
                                                   
                                                   
                                                      Tagraítear le “Cineál(acha) oibríochta” do chineál na n-oibríochtaí a dhéantar leis an aerárthach seo, e.g. oibríochtaí neamhthráchtála nó oibríochtaí speisialaithe, e.g. eitiltí aer-ghrianghrafadóireachta, eitiltí aerfhógraíochta, eitiltí na meán cumarsáide nuachta, eitiltí teilifíse agus scannán, oibríochtaí paraisiúit, spéirthumadóireacht, eitiltí seiceála cothabhála.
                                                   
                                                
                                                      
                                                         (5)
                                                      
                                                   
                                                   
                                                      Áireofar le faisnéis faoin eagraíocht atá freagrach as an mbainistíocht aeracmhainneachta leanúnaí ainm na heagraíochta, a seoladh agus tagairt an fhormheasa.
                                                   
                                                
                                                      
                                                         (6)
                                                      
                                                   
                                                   
                                                      
                                                                  (a)
                                                               
                                                               
                                                                  oibríochtaí ag a bhfuil aon uirlis lochtach nó aon phíosa trealaimh lochtach nó aon ní nó aon fheidhm lochtach, faoi liosta de threalamh íosta (MEL) (pointí ORO.MLR.105 (b), (f), agus (j), NCC.IDE.A.105, NCC.IDE.H.105, SPO.IDE.A.105, agus SPO.IDE.H.105).
                                                               
                                                            
                                                                  (b)
                                                               
                                                               
                                                                  oibríochtaí lena gceanglaítear údarú nó formheas a fháil roimh ré, lena n-áirítear na hoibríochtaí uile seo a leanas:
                                                                  
                                                                              —
                                                                           
                                                                           
                                                                              le haghaidh oibríochtaí speisialaithe, léasú árthaigh fheistithe agus léasú árthaigh gan feistiú atá cláraithe i dtríú tír (pointe ORO.SPO.100 (c));
                                                                           
                                                                        
                                                                              —
                                                                           
                                                                           
                                                                              oibríochtaí speisialaithe tráchtála ardriosca (pointe ORO.SPO.110);
                                                                           
                                                                        
                                                                              —
                                                                           
                                                                           
                                                                              oibríochtaí neamhthráchtála le haerárthaí ag a bhfuil MOPSC is mó ná 19, a dhéantar gan ball d’fhoireann chábáin eitilte (pointe ORO.CC.100 (d));
                                                                           
                                                                        
                                                                              —
                                                                           
                                                                           
                                                                              úsáid íosdálaí oibriúcháin IFR is ísle ná iad siúd a fhoilsíonn an Stát (pointí NCC.OP.110 agus SPO.OP.110);
                                                                           
                                                                        
                                                                              —
                                                                           
                                                                           
                                                                              athbhreoslú agus inneall/innill agus/nó rótair á gcasadh (pointí NCC.OP.157);
                                                                           
                                                                        
                                                                              —
                                                                           
                                                                           
                                                                              oibríochtaí speisialaithe (SPO) gan ocsaigin os cionn 10 000  tr (pointe SPO.OP.195).
                                                                           
                                                                        
                                                            
                                                
                                                      
                                                         (7)
                                                      
                                                   
                                                   
                                                      oibríochtaí i gcomhréir le hIarscríbhinn V (Cuid-SPA) a ghabhann le Rialachán (AE) Uimh. 965/2012, lena n-áirítear Fochodanna B “OIBRÍOCHTAÍ LOINGSEOIREACHTA FEIDHMÍOCHTBHUNAITHE (PBN)”, C “OIBRÍOCHTAÍ AG A BHFUIL ÍOSFHEIDHMÍOCHT LOINGSEOIREACHTA SHONRAITHE (MNPS)”, D “OIBRÍOCHTAÍ IN AERSPÁS LE hÍOSDEIGHILTÍ CEARTINGEARACHA LAGHDAITHE (RVSM)”, E “OIBRÍOCHTAÍ FAOI CHOINNÍOLLACHA DROCHLÉARGAIS (LVO)”, G “IOMPAR EARRAÍ CONTÚIRTEACHA”, K “OIBRÍOCHTAÍ HÉILEACAPTAIR AMACH ÓN gCÓSTA”, agus M “MÁLAÍ EITILTE LEICTREONACHA (EFBanna)”.
                                                   
                                                
                                    
                        ”;
                  
                        (4)
                     
                     
                        Leasaítear Iarscríbhinn IV mar a leanas:
                        
                                    (a)
                                 
                                 
                                    cuirtear an méid seo a leanas in ionad phointe CAT.OP.MPA.100 (b)(3):
                                    ‘CAT.OP.MPA.100 Seirbhísí aerthráchta a úsáid
                                    
                                                ‘(3)
                                             
                                             
                                                oibríochtaí héileacaptair áitiúla (LHOs),’’;
                                             
                                          
                              
                                    (b)
                                 
                                 
                                    scriostar pointe CAT.OP.MPA.106;
                                 
                              
                                    (c)
                                 
                                 
                                    cuirtear an méid seo a leanas in ionad phointe CAT.OP.MPA.150:
                                    ‘CAT.OP.MPA.150
                                    FÁGTHA FOLAMH D’AON GHNÓ’;
                                 
                              
                                    (d)
                                 
                                 
                                    scriostar pointe CAT.OP.MPA.151;
                                 
                              
                                    (e)
                                 
                                 
                                    cuirtear an méid seo a leanas in ionad phointe CAT.OP.MPA.175 (b)(7):
                                    
                                                ‘(7)
                                             
                                             
                                                maidir leis na forálacha a shonraítear sa lámhleabhar oibríochta i leith breosla/fuinnimh, ola, ocsaigine, íos-airdí sábháilte, íosdálaí oibriúcháin aeradróim agus infhaighteacht aeradróm malartach, i gcás ina bhfuil gá, is féidir iad a chomhlíonadh le haghaidh na heitilte pleanáilte;’;
                                             
                                          
                              
                                    (f)
                                 
                                 
                                    cuirtear pointe CAT.OP.MPA.177 seo a leanas isteach:
                                    ‘CAT.OP.MPA.177 Plean eitilte ATS a thíolacadh
                                    
                                                (a)
                                             
                                             
                                                Mura ndéantar plean eitilte seirbhísí aerthráchta (ATS) a thíolacadh toisc nach gceanglaítear amhlaidh a dhéanamh leis na rialacha aeir, déanfar faisnéis chuí a thaisceadh chun go bhféadfar seirbhísí foláirimh a ghníomhachtú más gá.
                                             
                                          
                                                (b)
                                             
                                             
                                                Nuair a bheifear ag oibriú ó láithreán nach féidir plean eitilte ATS a thíolacadh ann, déanfaidh an ceannasaí nó an t-oibreoir an plean eitilte ATS a tharchur a luaithe is féidir tar éis éirí de thalamh.’;
                                             
                                          
                              
                                    (g)
                                 
                                 
                                    cuirtear an méid seo a leanas in ionad phointe CAT.OP.MPA.180:
                                    ‘CAT.OP.MPA.180 Scéim breosla/fuinnimh — eitleáin
                                    
                                                (a)
                                             
                                             
                                                Déanfaidh an t-oibreoir scéim breosla/fuinnimh a bhunú, a chur chun feidhme agus a chothabháil:
                                                
                                                            (1)
                                                         
                                                         
                                                            a bheidh iomchuí le haghaidh an chineáil/na gcineálacha oibríochta a fheidhmítear;
                                                         
                                                      
                                                            (2)
                                                         
                                                         
                                                            a chomhfhreagróidh do chumas an oibreora tacú lena cur chun feidhme; agus
                                                         
                                                      
                                                            (3)
                                                         
                                                         
                                                            arb é a bheidh inti, ceachtar díobh seo a leanas:
                                                            
                                                                        (i)
                                                                     
                                                                     
                                                                        bunscéim breosla/fuinnimh, lena ndéanfar an bunús le haghaidh bunscéim breosla/fuinnimh a mbeidh éagsúlachtaí i gceist léi agus le haghaidh scéim breosla/fuinnimh aonair; díorthaítear an bhunscéim breosla/fuinnimh ó anailís ar scála mór ar shonraí sábháilteachta agus oibríochtúla ó fheidhmíocht agus ó thaithí roimhe ar an tionscal, agus prionsabail eolaíochta á gcur i bhfeidhm; áiritheofar leis an mbunscéim breosla/fuinnimh, san ord seo, oibriú sábháilte, éifeachtach, agus éifeachtúil an aerárthaigh; nó
                                                                     
                                                                  
                                                                        (ii)
                                                                     
                                                                     
                                                                        bunscéim breosla/fuinnimh a mbeidh éagsúlachtaí i gceist léi agus atá ina bunscéim breosla/fuinnimh i gcás ina n-úsáidtear an anailís dá dtagraítear i bpointe (i) chun éagsúlacht maidir leis an mbunscéim breosla/fuinnimh a shuí lena n-áiritheofar, san ord seo, oibriú sábháilte, éifeachtach, agus éifeachtúil an aerárthaigh; nó
                                                                     
                                                                  
                                                                        (iii)
                                                                     
                                                                     
                                                                        scéim breosla/fuinnimh aonair, scéim a dhíorthaítear ó anailís chomparáideach ar shonraí sábháilteachta agus oibríochtúla an oibreora, agus prionsabail eolaíochta á gcur i bhfeidhm; úsáidtear an anailís chun scéim breosla/fuinnimh a bhunú ag a mbeidh leibhéal sábháilteachta a bheidh níos airde nó coibhéiseach le leibhéal na bunscéime breosla/fuinnimh lena n-áirithítear, san ord seo, oibriú sábháilte, éifeachtach, agus éifeachtúil an aerárthaigh.
                                                                     
                                                                  
                                                      
                                          
                                                (b)
                                             
                                             
                                                Is éard a bheidh i ngach scéim breosla/fuinnimh na nithe seo a leanas:
                                                
                                                            (1)
                                                         
                                                         
                                                            beartas pleanála breosla/fuinnimh agus beartas athphleanála le linn eitilte;
                                                         
                                                      
                                                            (2)
                                                         
                                                         
                                                            beartas maidir le haeradróm a roghnú; agus
                                                         
                                                      
                                                            (3)
                                                         
                                                         
                                                            beartas bainistíochta breosla/fuinnimh le linn eitilte.
                                                         
                                                      
                                          
                                                (c)
                                             
                                             
                                                Beidh gá le formheas roimh ré ón údarás inniúil maidir leis an scéim breosla/fuinnimh agus le haon athrú uirthi.
                                             
                                          
                                                (d)
                                             
                                             
                                                Nuair a bheartóidh an t-oibreoir iarratas a dhéanamh ar scéim breosla/fuinnimh aonair, déanfaidh sé an méid seo a leanas:
                                                
                                                            (1)
                                                         
                                                         
                                                            feidhmíocht sábháilteachta bhonnlíne na scéime breosla/fuinnimh atá i bhfeidhm aige faoi láthair a shuí;
                                                         
                                                      
                                                            (2)
                                                         
                                                         
                                                            a chumas a léiriú tacú le cur chun feidhme na scéime breosla/fuinnimh aonair a mholtar, lena n-áirítear an cumas rialú oibríochtúil cuí a fheidhmiú agus malartú na faisnéise sábháilteachta ábhartha idir an pearsanra rialaithe oibriúcháin agus an fhoireann eitilte a áirithiú; agus
                                                         
                                                      
                                                            (3)
                                                         
                                                         
                                                            measúnú riosca do shábháilteacht a dhéanamh lena léireofar an bealach a bhaintear leibhéal sábháilteachta amach a bheidh coibhéiseach le leibhéal sábháilteachta na scéime breosla/fuinnimh atá i bhfeidhm faoi láthair’;
                                                         
                                                      
                                          
                              
                                    (h)
                                 
                                 
                                    cuirtear an méid seo a leanas in ionad phointe CAT.OP.MPA.181:
                                    ‘CAT.OP.MPA.181 Scéim breosla/fuinnimh — beartas pleanála breosla/fuinnimh agus beartas athphleanála le linn eitilte — eitleáin
                                    
                                                (a)
                                             
                                             
                                                Déanfaidh an t-oibreoir an méid seo a leanas:
                                                
                                                            (1)
                                                         
                                                         
                                                            beartas pleanála breosla/fuinnimh agus beartas athphleanála le linn eitilte a bhunú mar chuid den scéim breosla/fuinnimh;
                                                         
                                                      
                                                            (2)
                                                         
                                                         
                                                            a áirithiú go mbeidh méid leordhóthanach breosla/fuinnimh inúsáidte ag an eitleán chun an eitilt phleanáilte a chur i gcrích go sábháilte agus chun gur féidir dialltaí ón oibríocht phleanáilte a dhéanamh;
                                                         
                                                      
                                                            (3)
                                                         
                                                         
                                                            nósanna imeachta a fhorbairt le haghaidh an bheartais pleanála breosla/fuinnimh agus athphleanála le linn eitilte a bheidh sa lámhleabhar oibríochta.
                                                         
                                                      
                                                            (4)
                                                         
                                                         
                                                            a áirithiú go mbeidh pleanáil breosla/fuinnimh na heitilte bunaithe ar an méid seo a leanas:
                                                            
                                                                        (i)
                                                                     
                                                                     
                                                                        sonraí reatha a bhaineann le haerárthaí sonracha a dhíorthaítear ó chóras faireacháin ar ídiú breosla/fuinnimh nó, mura mbeidh sé sin le fáil;
                                                                     
                                                                  
                                                                        (ii)
                                                                     
                                                                     
                                                                        sonraí a sholáthraíonn monaróir an eitleáin.
                                                                     
                                                                  
                                                      
                                          
                                                (b)
                                             
                                             
                                                Áiritheoidh an t-oibreoir go n-áireofar le pleanáil na n-eitiltí na dálaí oibríochtúla faoina ndéanfar an eitilt; áireofar an méid seo a leanas ar a laghad leis na dálaí oibríochtúla:
                                                
                                                            (1)
                                                         
                                                         
                                                            sonraí ar ídiú breosla/fuinnimh an aerárthaigh;
                                                         
                                                      
                                                            (2)
                                                         
                                                         
                                                            maiseanna réamh-mheasta;
                                                         
                                                      
                                                            (3)
                                                         
                                                         
                                                            dálaí meitéareolaíochta réamh-mheasta;
                                                         
                                                      
                                                            (4)
                                                         
                                                         
                                                            éifeachtaí na n-ítimí cothabhála iarchurtha agus/nó na ndialltaí cumraíochta;
                                                         
                                                      
                                                            (5)
                                                         
                                                         
                                                            na bealaí imeachta agus teachta ionchasacha agus na rúidbhealaí imeachta agus teachta ionchasacha; agus
                                                         
                                                      
                                                            (6)
                                                         
                                                         
                                                            moilleanna réamh-mheasta.
                                                         
                                                      
                                          
                                                (c)
                                             
                                             
                                                Áiritheoidh an t-oibreoir go n-áireofar an méid seo a leanas i ríomh réamheitilte an bhreosla/an fhuinnimh inúsáidte is gá le haghaidh eitilte:
                                                
                                                            (1)
                                                         
                                                         
                                                            breosla/fuinneamh innealta nach mbeidh níos lú ná an méid a bhfuil coinne lena úsáid roimh éirí de thalamh;
                                                         
                                                      
                                                            (2)
                                                         
                                                         
                                                            breosla/fuinneamh turais arb é a bheidh ann méid an bhreosla/an fhuinnimh is gá chun cur ar chumas an eitleáin eitilt tar éis dó éirí de thalamh, nó ó phointe na hathphleanála le linn eitilte, chuig an tuirlingt ag an aeradróm cinn scríbe;
                                                         
                                                      
                                                            (3)
                                                         
                                                         
                                                            breosla/fuinneamh cúltaisce arb é a bheidh ann méid an bhreosla/an fhuinnimh is gá chun cúiteamh a dhéanamh d’fhachtóirí gan choinne;
                                                         
                                                      
                                                            (4)
                                                         
                                                         
                                                            breosla/fuinneamh le haghaidh malairt cinn scríbe:
                                                            
                                                                        (i)
                                                                     
                                                                     
                                                                        nuair ia oibrítear eitilt agus aon aeradróm malairte cinn scríbe amháin ar a laghad i gceist, is é méid an bhreosla/an fhuinnimh is gá chun eitilt ón aeradróm cinn scríbe chuig an aeradróm malairte cinn scríbe an méid a bheidh ann; nó
                                                                     
                                                                  
                                                                        (ii)
                                                                     
                                                                     
                                                                        nuair a oibrítear eitilt gan aon aeradróm malairte cinn scríbe, is é méid an bhreosla/an fhuinnimh is gá chun fanacht ag an aeradróm cinn scríbe, agus an t-eitleán á chumasú chun tuirlingt go sábháilte, agus chun gur féidir dialltaí ón oibríocht phleanáilte a dhéanamh, an méid a bheidh ann; mar íosmhéid, is é breosla/fuinneamh ar feadh 15 nóíméad ar luas coinneála ar 1 500 tr (450 m) os cionn airde an aeradróim agus dálaí caighdeánacha i gceist, a bheidh sa mhéid sin, méid a ríomhtar de réir mhais mheasta an eitleáin ar theacht chuig an aeradróm cinn scríbe dó;
                                                                     
                                                                  
                                                      
                                                            (5)
                                                         
                                                         
                                                            is é a bheidh sa bhreosla/san fhuinneamh cúltaca deiridh méid an bhreosla/an fhuinnimh a ríomhtar ar luas coinneála ar 1 500 tr (450 m) os cionn airde an aeradróim agus dálaí caighdeánacha i gceist, de réir mhais mheasta an eitleáin ar theacht chuig an aeradróm malairte cinn scríbe dó, nó chuig an aeradróm cinn scríbe dó nuair is amhlaidh nach gá aon aeradróm malairte cinn scríbe, agus ní bheidh an méid sin níos lú ná mar atá sé sna cásanna seo a leanas:
                                                            
                                                                        (i)
                                                                     
                                                                     
                                                                        le haghaidh eitleáin ag a bhfuil innill loiní frithingeacha, an breosla/fuinneamh chun eitilt ar feadh 45 nóiméad; nó
                                                                     
                                                                  
                                                                        (ii)
                                                                     
                                                                     
                                                                        le haghaidh eitleáin ag a bhfuil inneall tuirbín, an breosla/fuinneamh chun eitilt ar feadh 30 nóiméad;
                                                                     
                                                                  
                                                      
                                                            (6)
                                                         
                                                         
                                                            breosla/fuinneamh breise, más gá de réir chineál na hoibríochta; is é a bheidh ann méid an bhreosla/an fhuinnimh chun cur ar chumas an eitleáin tuirlingt ag aeradróm malartach en route le haghaidh breosla/fuinnimh (cás ina mbeidh cúrsaí criticiúil ó thaobh aeradróm ERA breosla/fuinnimh de) i gcás ina gclisfear ar aerárthach agus ina méadófar ídiú an bhreosla/an fhuinnimh go suntasach dá dheasca sin ag an bpointe is criticiúla ar feadh an bhealaigh; ní bheidh gá leis an mbreosla/leis an bhfuinneamh breise sin ach amháin más amhlaidh nach leordhóthanach an t-íosmhéid breosla/fuinnimh a ríomhtar de réir phointí (c)(2) go (c)(5) le haghaidh teagmhas den sórt sin;
                                                         
                                                      
                                                            (7)
                                                         
                                                         
                                                            breosla/fuinneamh breise chun moilleanna réamh-mheasta nó srianta oibríochtúla sonracha a chur san áireamh; agus
                                                         
                                                      
                                                            (8)
                                                         
                                                         
                                                            breosla/fuinneamh lánroghnach, má tá gá leis dar leis an gceannasaí.
                                                         
                                                      
                                          
                                                (d)
                                             
                                             
                                                Áiritheoidh an t-oibreoir go n-áireofar pointí (c)(2) go (c)(7) i nósanna imeachta athphleanála le linn eitilte chun an breosla/fuinneamh inúsáidte is gá a ríomh nuair is amhlaidh go dtéann eitilt ar feadh bealaigh nó chuig aeradróm cinn scríbe seachas na cinn a pleanáladh ar dtús.’;
                                             
                                          
                              
                                    (i)
                                 
                                 
                                    cuirtear an méid seo a leanas in ionad phointe CAT.OP.MPA.182:
                                    ‘CAT.OP.MPA.182 Scéim breosla/fuinnimh — beartas maidir le haeradróm a roghnú — eitleáin
                                    
                                                (a)
                                             
                                             
                                                Ag céim na pleanála, áiritheoidh an t-oibreoir, a luaithe a chuirfear tús leis an eitilt, go mbeidh cinnteacht réasúnach ann go mbeidh fáil ar aeradróm ar ar féidir tuirlingt go sábháilte ag an am a mheastar go n-úsáidfear an t-aeradróm sin.
                                             
                                          
                                                (b)
                                             
                                             
                                                Ag céim na pleanála, chun gur féidir tuirlingt go sábháilte i gcás neamhghnách nó i gcás éigeandála tar éis éirí de thalamh, roghnóidh agus sonróidh an t-oibreoir sa phlean eitilte oibriúcháin aeradróm malartach éirí de thalamh i gceachtar den dá chás seo a leanas:
                                                
                                                            (1)
                                                         
                                                         
                                                            go bhfuil na dálaí meitéareolaíochta ag an aerfort imeachta faoi bhun na n-íosdálaí tuirlingthe aeradróim atá suite ag an oibreoir le haghaidh na hoibríochta sin; nó
                                                         
                                                      
                                                            (2)
                                                         
                                                         
                                                            go mbeadh sé dodhéanta filleadh ar an aerfort imeachta ar chúiseanna eile.
                                                         
                                                      
                                          
                                                (c)
                                             
                                             
                                                Beidh an t-aeradróm malartach éirí de thalamh lonnaithe laistigh d’achar ón aeradróm imeachta lena n-íoslaghdaítear an riosca go mbeidh cásanna roimhe a d’fhéadfadh a bheith ina gcásanna neamhghnácha nó éigeandála. Le linn dó an t-aeradróm malartach éirí de thalamh a roghnú, breithneoidh an t-oibreoir an méid seo a leanas ar a laghad:
                                                
                                                            (1)
                                                         
                                                         
                                                            dálaí meitéareolaíochta iarbhíre agus tuartha;
                                                         
                                                      
                                                            (2)
                                                         
                                                         
                                                            infhaighteacht agus cáilíocht bhonneagar an aeradróim;
                                                         
                                                      
                                                            (3)
                                                         
                                                         
                                                            cumais loingseoireachta agus tuirlingthe an aerárthaigh faoi dhálaí neamhghnácha nó éigeandála, agus iomarcaíocht na gcóras criticiúil á cur san áireamh; agus
                                                         
                                                      
                                                            (4)
                                                         
                                                         
                                                            formheasanna atá aige (e.g. oibríochtaí a bhfuil raon leathnaithe ag baint leo le heitleáin ag a bhfuil dhá inneall (ETOPS), oibríocht faoi choinníollacha drochléargais (LVO), etc.).
                                                         
                                                      
                                          
                                                (d)
                                             
                                             
                                                Ag céim na pleanála, le haghaidh gach eitilte agus rialacha um eitilt de réir uirlisí (IFR) i gceist, roghnóidh agus sonróidh an t-oibreoir sna pleananna eitilte oibriúcháin agus seirbhísí aerthráchta (ATS) aon aeradróm amháin nó níos mó chun go mbeidh dhá rogha thuirlingthe shábháilte le fáil le linn gnáthoibríochta sna cásanna seo a leanas:
                                                
                                                            (1)
                                                         
                                                         
                                                            go bhfuiltear ag sroichint an aeradróim cinn scríbe; nó
                                                         
                                                      
                                                            (2)
                                                         
                                                         
                                                            go bhfuil an pointe fillte is faide amach á shroichint, chuig aon aeradróm ERA breosla/fuinnimh atá ar fáil le linn oibríochtaí aeradróim iargúlta; níor cheart leanúint d’eitilt chuig aeradróm iargúlta thar an bpointe fillte is faide amach ach amháin i gcás ina léirítear le measúnú reatha ar dhálaí meitéareolaíochta, ar thrácht agus ar dhálaí oibríochtúla eile gur féidir tuirlingt go sábháilte ag an aeradróm cinn scríbe ag an am a mheastar go n-úsáidfear é.
                                                            Gheobhaidh an t-oibreoir formheas roimh ré ón údarás inniúil chun aeradróm iargúlta a úsáid mar aeradróm cinn scríbe.
                                                         
                                                      
                                          
                                                (e)
                                             
                                             
                                                Soláthróidh an t-oibreoir corrlaigh shábháilteachta iomchuí maidir leis an bpleanáil eitilte chun meathlú féideartha ar na dálaí meitéareolaíochta tuartha atá le fáil ag an am tuirlingthe measta a chur san áireamh.
                                             
                                          
                                                (f)
                                             
                                             
                                                Le haghaidh gach eitilt IFR, áiritheoidh an t-oibreoir go mbeidh bealaí leordhóthanacha le fáil chun loingsiú chuig an aeradróm cinn scríbe agus tuirlingt ann nó loingsiú chuig agus tuirlingt ag aon aeradróm malairte cinn scríbe i gcás ina gcaillfear cumas le haghaidh an chur chuige agus na hoibríochta tuirlingthe a bheartaítear.’.
                                             
                                          
                              
                                    (j)
                                 
                                 
                                    cuirtear an méid seo a leanas in ionad phointe CAT.OP.MPA.185:
                                    ‘CAT.OP.MPA.185 Scéim breosla/fuinnimh — beartas bainistíochta breosla/fuinnimh le linn eitilte — eitleáin
                                    
                                                (a)
                                             
                                             
                                                Bunóidh an t-oibreoir nósanna imeachta um bainistíocht bhreosla/fuinnimh le linn eitilte lena n-áiritheofar an méid seo a leanas:
                                                
                                                            (1)
                                                         
                                                         
                                                            bailíochtú leanúnach na dtoimhdí a dhéantar le linn chéim na pleanála (pleanáil réamh-eitilte nó le linn eitilte, nó iad araon);
                                                         
                                                      
                                                            (2)
                                                         
                                                         
                                                            athanailís agus coigeartú, más gá;
                                                         
                                                      
                                                            (3)
                                                         
                                                         
                                                            go gcosnófar méid an bhreosla/an fhuinnimh inúsáidte a bheidh fágtha ar bord agus nach mbeidh sé níos lú ná an breosla/fuinneamh is gá chun dul chuig aeradróm ar ar féidir tuirlingt go sábháilte; agus
                                                         
                                                      
                                                            (4)
                                                         
                                                         
                                                            déanfar sonraí ábhartha breosla/fuinnimh a thaifeadadh chun críocha phointí (1), (2), agus (3).
                                                         
                                                      
                                          
                                                (b)
                                             
                                             
                                                Beidh nósanna imeachta i bhfeidhm ag an oibreoir chun a cheangal ar an gceannasaí faisnéis maidir le moilleanna a fháil ó fhoinse iontaofa nuair is amhlaidh, de dheasca imthosca gan choinne, go bhféadfar tuirlingt ag an aeradróm cinn scríbe agus méid is lú ná an breosla/fuinneamh cúltaca deiridh aige móide an méid seo a leanas:
                                                
                                                            (1)
                                                         
                                                         
                                                            aon bhreosla/aon fhuinneamh chun dul ar aghaidh chuig aeradróm malartach, más gá; nó
                                                         
                                                      
                                                            (2)
                                                         
                                                         
                                                            aon bhreosla/fuinneamh is gá chun dul ar aghaidh chuig aeradróm iargúlta.
                                                         
                                                      
                                          
                                                (c)
                                             
                                             
                                                Cuirfidh an ceannasaí staid “íosmhéid breosla/íosmhéid fuinnimh” in iúl do rialú aerthráchta (ATC) trí “MINIMUM FUEL” a dhearbhú i gcás ina bhfuil an méid seo a leanas déanta ag an gceannasaí:
                                                
                                                            (1)
                                                         
                                                         
                                                            gur gheall sé go gtuirlingeofaí ag aeradróm sonrach; agus
                                                         
                                                      
                                                            (2)
                                                         
                                                         
                                                            go bhfuil sé oibrithe amach aige go bhféadfaí tuirlingt agus méid is lú breosla/fuinnimh cúltaca deiridh a bheith ann ná mar a pleanáladh de dheasca aon athrú ar an imréiteach atá ann cheana chun dul chuig an aeradróm sin.
                                                         
                                                      
                                          
                                                (d)
                                             
                                             
                                                Dearbhóidh an ceannasaí staid “éigeandála breosla/fuinnimh” trí “MAYDAY MAYDAY MAYDAY FUEL” a chraobhscaoileadh nuair is lú an breosla/fuinneamh inúsáidte a ríomhtar a bheith ar fáil ar thuirlingt dó ag an aeradróm is cóngaraí ar ar féidir tuirlingt go sábháilte ná an breosla/fuinneamh cúltaca deiridh pleanáilte.’;
                                             
                                          
                              
                                    (k)
                                 
                                 
                                    scriostar pointe CAT.OP.MPA.186;
                                 
                              
                                    (l)
                                 
                                 
                                    cuirtear an méid seo a leanas in ionad phointe CAT.OP.MPA.190:
                                    ‘CAT.OP.MPA.190 Scéim breosla/fuinnimh — héileacaptair
                                    
                                                (a)
                                             
                                             
                                                Déanfaidh an t-oibreoir scéim breosla/fuinnimh a bhunú, a chur chun feidhme agus a chothabháil, scéim arb é atá inti na nithe seo a leanas:
                                                
                                                            (1)
                                                         
                                                         
                                                            beartas pleanála breosla/fuinnimh agus beartas athphleanála le linn eitilte; agus
                                                         
                                                      
                                                            (2)
                                                         
                                                         
                                                            beartas bainistíochta breosla/fuinnimh le linn eitilte.
                                                         
                                                      
                                          
                                                (b)
                                             
                                             
                                                Maidir leis an scéim breosla/fuinnimh:
                                                
                                                            (1)
                                                         
                                                         
                                                            beidh an scéim iomchuí le haghaidh an chineáil/na gcineálacha oibríochta a fheidhmítear; agus
                                                         
                                                      
                                                            (2)
                                                         
                                                         
                                                            comhfhreagróidh an scéim do chumas an oibreora tacú lena cur chun feidhme.
                                                         
                                                      
                                          
                                                (c)
                                             
                                             
                                                Beidh gá le formheas roimh ré ón údarás inniúil maidir leis an scéim breosla/fuinnimh agus le haon athrú uirthi.’;
                                             
                                          
                              
                                    (m)
                                 
                                 
                                    cuirtear na pointí CAT.OP.MPA.191 agus CAT.OP.MPA.192 seo a leanas isteach:
                                    ‘CAT.OP.MPA.191 Scéim breosla/fuinnimh — beartas pleanála breosla/fuinnimh agus beartas athphleanála le linn eitilte — héileacaptair
                                    
                                                (a)
                                             
                                             
                                                Mar chuid den scéim breosla/fuinnimh, bunóidh an t-oibreoir beartas pleanála breosla/fuinnimh agus beartas athphleanála le linn eitilte chun a áirithiú go n-iompróidh an t-aerárthach méid leordhóthanach breosla/fuinnimh inúsáidte chun an eitilt phleanáilte a chur i gcrích go sábháilte agus chun gur féidir dialltaí ón oibríocht phleanáilte a dhéanamh.
                                             
                                          
                                                (b)
                                             
                                             
                                                Áiritheoidh an t-oibreoir go mbeidh pleanáil breosla/fuinnimh na n-eitiltí bunaithe ar na heilimintí seo a leanas ar a laghad:
                                                
                                                            (1)
                                                         
                                                         
                                                            nósanna imeachta atá sa lámhleabhar oibríochta mar aon leis na heilimintí seo a leanas:
                                                            
                                                                        (i)
                                                                     
                                                                     
                                                                        sonraí reatha a bhaineann le haerárthaí sonracha a dhíorthaítear ó chóras faireacháin ar ídiú breosla/fuinnimh; nó
                                                                     
                                                                  
                                                                        (ii)
                                                                     
                                                                     
                                                                        sonraí a sholáthraíonn monaróir an aerárthaigh; agus
                                                                     
                                                                  
                                                      
                                                            (2)
                                                         
                                                         
                                                            na dálaí oibríochtúla faoina ndéanfar an eitilt, lena n-áirítear:
                                                            
                                                                        (i)
                                                                     
                                                                     
                                                                        sonraí ar ídiú breosla/fuinnimh an aerárthaigh;
                                                                     
                                                                  
                                                                        (ii)
                                                                     
                                                                     
                                                                        maiseanna réamh-mheasta;
                                                                     
                                                                  
                                                                        (iii)
                                                                     
                                                                     
                                                                        dálaí meitéareolaíochta réamh-mheasta;
                                                                     
                                                                  
                                                                        (iv)
                                                                     
                                                                     
                                                                        éifeachtaí na n-ítimí cothabhála iarchurtha agus/nó na ndialltaí cumraíochta, nó iad araon; agus
                                                                     
                                                                  
                                                                        (v)
                                                                     
                                                                     
                                                                        nósanna imeachta agus srianta atá tugtha isteach ag soláthraithe seirbhíse aerloingseoireachta.
                                                                     
                                                                  
                                                      
                                          
                                                (c)
                                             
                                             
                                                Áiritheoidh an t-oibreoir go n-áireofar an méid seo a leanas i ríomh réamheitilte an bhreosla/an fhuinnimh inúsáidte is gá le haghaidh eitilte:
                                                
                                                            (1)
                                                         
                                                         
                                                            breosla/fuinneamh innealta nach mbeidh níos lú ná an méid a bhfuil coinne lena úsáid roimh éirí de thalamh;
                                                         
                                                      
                                                            (2)
                                                         
                                                         
                                                            breosla/fuinneamh turais;
                                                         
                                                      
                                                            (3)
                                                         
                                                         
                                                            breosla/fuinneamh cúltaisce;
                                                         
                                                      
                                                            (4)
                                                         
                                                         
                                                            breosla/fuinneamh le haghaidh malairt cinn scríbe má tá gá le haeradróm malairte cinn scríbe;
                                                         
                                                      
                                                            (5)
                                                         
                                                         
                                                            breosla/fuinneamh cúltaca deiridh, nach mbeidh níos lú ná an breosla/fuinneamh sna cásanna seo a leanas:
                                                            
                                                                        (i)
                                                                     
                                                                     
                                                                        má táthar ag eitilt faoi rialacha amharceitilte (VFR) agus i mbun loingseoireachta le linn an lae faoi threoir comharthaí talún infheicthe, breosla/fuinneamh ar feadh 20 nóiméad ar an luas don raon is fearr; nó
                                                                     
                                                                  
                                                                        (ii)
                                                                     
                                                                     
                                                                        má táthar ag eitilt faoi VFR agus i mbun loingseoireachta faoi threoir eile seachas comharthaí talún infheicthe nó istoíche, breosla/fuinneamh ar feadh 30 nóiméad ar an luas don raon is fearr; nó
                                                                     
                                                                  
                                                                        (iii)
                                                                     
                                                                     
                                                                        má táthar ag eitilt faoi rialacha um eitilt de réir uirlisí (IFR), breosla/fuinneamh ar feadh 30 nóiméad ar luas coinneála ar 1 500 tr (450 m) os cionn airde an aeradróim agus faoi dhálaí caighdeánacha, a ríomhtar de réir mhais mheasta an héileacaptair ar theacht chuig an aeradróm malairte cinn scríbe dó nó chuig an aeradróm cinn scríbe dó nuair bhfuil gá le haon aeradróm malairte cinn scríbe;
                                                                     
                                                                  
                                                      
                                                            (6)
                                                         
                                                         
                                                            breosla/fuinneamh breise chun moilleanna réamh-mheasta nó srianta oibríochtúla sonracha a chur san áireamh; agus
                                                         
                                                      
                                                            (7)
                                                         
                                                         
                                                            breosla/fuinneamh lánroghnach, más gá é dar leis an gceannasaí.
                                                         
                                                      
                                          
                                                (d)
                                             
                                             
                                                Maidir le nósanna imeachta athphleanála le linn eitilte chun an breosla/fuinneamh inúsáidte a mbeidh gá leis a ríomh más rud é go mbeidh ar eitilt dul ar bhealach nó chuig aeradróm cinn scríbe seachas na cinn a pleanáladh ar dtús, áiritheoidh an t-oibreoir go n-áireofar an méid seo a leanas sna nósanna imeachta sin:
                                                
                                                            (1)
                                                         
                                                         
                                                            breosla/fuinneamh turais don chuid eile den eitilt;
                                                         
                                                      
                                                            (2)
                                                         
                                                         
                                                            breosla/fuinneamh cúltaca ina mbeidh an méid seo a leanas:
                                                            
                                                                        (i)
                                                                     
                                                                     
                                                                        breosla/fuinneamh cúltaisce;
                                                                     
                                                                  
                                                                        (ii)
                                                                     
                                                                     
                                                                        breosla/fuinneamh malartach má tá gá le haeradróm malairte cinn scríbe;
                                                                     
                                                                  
                                                                        (iii)
                                                                     
                                                                     
                                                                        breosla/fuinneamh cúltaca deiridh; agus
                                                                     
                                                                  
                                                                        (iv)
                                                                     
                                                                     
                                                                        breosla/fuinneamh breise, más gá de réir chineál na hoibríochta;
                                                                     
                                                                  
                                                      
                                                            (3)
                                                         
                                                         
                                                            breosla/fuinneamh breise chun moilleanna réamh-mheasta nó srianta oibríochtúla sonracha a chur san áireamh; agus
                                                         
                                                      
                                                            (4)
                                                         
                                                         
                                                            breosla/fuinneamh lánroghnach, más gá é dar leis an gceannasaí.
                                                         
                                                      
                                          
                                                (e)
                                             
                                             
                                                Mar rogha mhalartach ar phointí (b) go (d), le haghaidh héileacaptair ag a bhfuil mais dheimhnithe éirí de thalamh (MCTOM) 3 175 kg nó níos lú, agus iad ag eitilt le linn an lae agus ar bhealaí a dhéantar a loingsiú faoi threoir comharthaí talún infheicthe, nó le haghaidh oibríochtaí héileacaptair áitiúla (LHO), áiritheofar leis an mbeartas breosla/fuinnimh gur leordhóthanach an breosla/fuinneamh cúltaca deiridh ar chríochnú na heitilte, nó ar chríochnú sraith eitiltí:
                                                
                                                            (1)
                                                         
                                                         
                                                            le haghaidh tréimse eitilte 30 nóiméad ar an luas don raon is fearr; nó
                                                         
                                                      
                                                            (2)
                                                         
                                                         
                                                            le haghaidh tréimse eitilte 20 nóiméad ar an luas don raon is fearr má táthar ag oibriú laistigh de limistéar ina soláthraítear láithreáin oibriúcháin leanúnacha agus oiriúnacha’.
                                                         
                                                      
                                          CAT.OP.MPA.192 Aeradróim agus láithreán oibriúcháin a roghnú — héileacaptair
                                    
                                                (a)
                                             
                                             
                                                Le haghaidh eitiltí faoi staid mheitéareolaíoch eitilte le huirlis (IMC), roghnóidh an t-oibreoir aeradróm malartach éirí de thalamh laistigh de thréimhse eitilte uair an chloig ar ghnáthluas cúrsála mura féidir filleadh ar an láithreán imeachta ar chúiseanna meitéareolaíocha.
                                             
                                          
                                                (b)
                                             
                                             
                                                Ag céim na pleanála, le haghaidh gach eitilte agus rialacha um eitilt de réir uirlisí (IFR) i gceist, roghnóidh agus sonróidh an t-oibreoir sna pleananna eitilte oibriúcháin agus seirbhísí aerthráchta (ATS) aon aeradróm amháin nó níos mó nó aon láithreán oibriúcháin amháin nó níos mó chun go mbeidh dhá rogha tuirlingthe sábháilte le fáil le linn gnáthoibríochta, seachas mar a fhoráiltear faoi phointe SPA.HOFO.120 (b).
                                             
                                          
                                                (c)
                                             
                                             
                                                Cuirfidh an t-oibreoir corrlaigh shábháilteachta iomchuí i bhfeidhm maidir leis an bpleanáil eitilte chun meathlú féideartha ar na dálaí meitéareolaíochta tuartha a bheidh le fáil ag an am tuirlingthe measta a chur san áireamh.
                                             
                                          
                                                (d)
                                             
                                             
                                                Le haghaidh gach eitilt IFR, áiritheoidh an t-oibreoir go mbeidh bealaí leordhóthanacha ar fáil chun loingsiú chuig an aeradróm cinn scríbe agus tuirlingt ann nó loingsiú chuig agus tuirlingt ag aon aeradróm malairte cinn scríbe i gcás ina gcaillfear cumas le haghaidh an chur chuige agus na hoibríochta tuirlingthe a bheartaítear.’;
                                             
                                          
                              
                                    (n)
                                 
                                 
                                    cuirtear an méid seo a leanas in ionad phointe CAT.OP.MPA.195:
                                    ‘CAT.OP.MPA.195 Scéim breosla/fuinnimh — beartas bainistíochta breosla/fuinnimh le linn eitilte — héileacaptair
                                    
                                                (a)
                                             
                                             
                                                Bunóidh an t-oibreoir nósanna imeachta chun a áirithiú go bhfeidhmítear seiceálacha breosla/fuinnimh le linn eitilte agus bainistíocht bhreosla/fuinnimh.
                                             
                                          
                                                (b)
                                             
                                             
                                                Déanfaidh an ceannasaí faireachán ar mhéid an bhreosla/an fhuinnimh inúsáidte a bheidh fágtha ar bord chun a áirithiú go gcosnófar é agus nach mbeidh sé níos lú ná an breosla/fuinneamh is gá chun dul chuig aeradróm nó chuig láithreán oibriúcháin ar ar féidir tuirlingt go sábháilte.
                                             
                                          
                                                (c)
                                             
                                             
                                                Cuirfidh an ceannasaí staid “íosmhéid breosla/íosmhéid fuinnimh” in iúl do rialú aerthráchta (ATC) trí “MINIMUM FUEL” a dhearbhú nuair is amhlaidh go mbeidh an méid seo a leanas déanta ag an gceannasaí:
                                                
                                                            (1)
                                                         
                                                         
                                                            tá geallta aige go dtuirlingeoidh sé ag aeradróm nó ag láithreán oibriúcháin; agus
                                                         
                                                      
                                                            (2)
                                                         
                                                         
                                                            go bhfuil sé oibrithe amach aige go bhféadfaí tuirlingt agus méid is lú breosla/fuinnimh cúltaca deiridh a bheith ann ná mar a pleanáladh de dheasca aon athrú ar an imréiteach atá ann cheana chun dul chuig an aeradróm sin nó chuig an láithreán oibriúcháin sin, nó de dheasca moilleanna aerthráchta eile.
                                                         
                                                      
                                          
                                                (d)
                                             
                                             
                                                Dearbhóidh an ceannasaí staid “éigeandála breosla/fuinnimh” trí “MAYDAY MAYDAY MAYDAY FUEL” a chraobhscaoileadh nuair is lú an breosla/fuinneamh inúsáidte a mheastar a bheidh le fáil ar thuirlingt ag an aeradróm nó ag an láithreán oibriúcháin is cóngaraí ar ar féidir tuirlingt go sábháilte ná an breosla/fuinneamh cúltaca deiridh pleanáilte.’;
                                             
                                          
                              
                                    (o)
                                 
                                 
                                    déantar pointe CAT.OP.MPA.200 seo a leanas a ionadú:
                                    ‘CAT.OP.MPA.200 Athbhreoslú nó díbhreoslú speisialta an aerárthaigh
                                    
                                                (a)
                                             
                                             
                                                Ní dhéanfar athbhreoslú nó díbhreoslú speisialta ach amháin i gcás ina bhfuil an méid seo a leanas déanta ag an oibreoir:
                                                
                                                            (1)
                                                         
                                                         
                                                            go bhfuil measúnú riosca déanta aige;
                                                         
                                                      
                                                            (2)
                                                         
                                                         
                                                            go bhfuil nósanna imeachta forbartha aige; agus
                                                         
                                                      
                                                            (3)
                                                         
                                                         
                                                            go bhfuil clár oiliúna curtha ar bun dá phearsanra a bhíonn páirteach sna hoibríochtaí sin.
                                                         
                                                      
                                          
                                                (b)
                                             
                                             
                                                Is infheidhme athbhreoslú nó díbhreoslú speisialta maidir leis na cásanna seo a leanas:
                                                
                                                            (1)
                                                         
                                                         
                                                            athbhreoslú agus inneall á rith nó rótair á gcasadh;
                                                         
                                                      
                                                            (2)
                                                         
                                                         
                                                            athbhreoslú/díbhreoslú agus paisinéirí ag bordáil, ar bord, nó ag díbhordáil; agus
                                                         
                                                      
                                                            (3)
                                                         
                                                         
                                                            athbhreoslú/díbhreoslú le breosla hidreacharbóin mheasctha.
                                                         
                                                      
                                          
                                                (c)
                                             
                                             
                                                Le haghaidh eitleán, beidh gá le formheas roimh ré ón údarás inniúil maidir le haon nós imeachta athbhreoslaithe nó díbhreoslaithe speisialta agus le haon athrú orthu.
                                             
                                          
                                                (d)
                                             
                                             
                                                Le haghaidh héileacaptar, beidh gá le formheas roimh ré ón údarás inniúil maidir le nósanna imeachta athbhreoslaithe agus na rótair á gcasadh agus le haon athrú orthu.’;
                                             
                                          
                              
                                    (p)
                                 
                                 
                                    cuirtear an méid seo a leanas in ionad phointe CAT.OP.MPA.245 (a)(1):
                                    
                                                ‘(1)
                                             
                                             
                                                tús a chur leis an eitilt; nó’;
                                             
                                          
                              
                                    (q)
                                 
                                 
                                    cuirtear an méid seo a leanas in ionad phointe CAT.OP.MPA.246 (a):
                                    
                                                ‘(a)
                                             
                                             
                                                pointe an chinnidh agus an nós imeachta um bhreosla/fuinneamh cúltaisce laghdaithe á úsáid; nó’;
                                             
                                          
                              
                                    (r)
                                 
                                 
                                    cuirtear an méid seo a leanas in ionad phointe CAT.OP.MPA.260:
                                    ‘CAT.OP.MPA.260 Soláthar breosla/fuinnimh agus ola
                                    Ní chuirfidh an ceannasaí tús le heitilt ná ní leanfaidh sé d’eitilt i gcás athphleanáil le linn eitilte, ach amháin nuair is amhlaidh go mbeidh sé sásta go n-iompróidh an t-aerárthach méid phleanáilte an bhreosla/an fhuinnimh inúsáidte agus na hola inúsáidte ar a laghad chun an eitilt a chur i gcrích go sábháilte, agus na dálaí oibríochtúla ionchasacha á gcur san áireamh.’;
                                 
                              
                                    (s)
                                 
                                 
                                    cuirtear an méid seo a leanas in ionad phointe CAT.OP.MPA.280 ‘Breosla a bhainistiú le linn eitilte — eitleáin’:
                                    ‘CAT.OP.MPA.280
                                    
                                       [FÁGTHA FOLAMH D’AON GHNÓ].’;
                                 
                              
                                    (t)
                                 
                                 
                                    scriostar pointe CAT.OP.MPA.281;
                                 
                              
                                    (u)
                                 
                                 
                                    cuirtear an méid seo a leanas in ionad phointe CAT.POL.A.220 (f):
                                    
                                                ‘(f)
                                             
                                             
                                                Maidir le mais ionchasach an eitleáin ag an bpointe a nglactar leis go gclisfidh ar an dá inneall, ní bheidh an mhais sin níos lú ná an mhais lena n-áireofaí breosla/fuinneamh leordhóthanach chun dul chuig aeradróm a nglactar leis go dtuirlingeofar ann, agus chun teacht ann ar airde 1 500 tr (450 m) ar a laghad go díreach os cionn an limistéir thuirlingthe, agus dá éis sin, chun eitilt ar feadh 15 nóiméad le cumhacht nó sá cúrsála, de réir mar is iomchuí.’;
                                             
                                          
                              
                                    (v)
                                 
                                 
                                    cuirtear an méid seo a leanas in ionad phointe CAT.POL.A.420 (d):
                                    
                                                ‘(d)
                                             
                                             
                                                Maidir le mais ionchasach an eitleáin ag an bpointe a nglactar leis go gclisfidh ar an dá inneall, ní bheidh an mhais sin níos lú ná an mhais lena n-áireofaí breosla/fuinneamh leordhóthanach chun dul chuig aeradróm mar a nglactar leis go dtuirlingeofar ann, agus chun teacht ann ar airde 1 500 tr (450 m) ar a laghad go díreach os cionn an limistéir thuirlingthe, agus dá éis sin, chun eitilt ar feadh 15 nóiméad le cumhacht nó sá cúrsála, de réir mar is iomchuí.’;
                                             
                                          
                              
                                    (w)
                                 
                                 
                                    cuirtear an méid seo a leanas in ionad phointe CAT.IDE.A.195 (e):
                                    
                                                ‘(e)
                                             
                                             
                                                Is ionann na ceanglais is infheidhme maidir le loighic thosaithe agus stoptha an taifeadáin nasctha sonraí agus na ceanglais is infheidhme maidir le loighic thosaithe agus stoptha an taifeadáin gutha ó chró an phíolóta (CVR) atá i bpointe CAT.IDE.A.185.’;
                                             
                                          
                              
                  
                        (5)
                     
                     
                        Leasaítear Iarscríbhinn V mar a leanas:
                        
                                    (a)
                                 
                                 
                                    cuirtear an méid seo a leanas in ionad phointe SPA.HEMS.150:
                                    ‘SPA.HEMS.150 Soláthar breosla/fuinnimh — maolú
                                    Mar rogha mhalartach ar phointí CAT.OP.MPA.191 (b), (c), agus (d), nuair is amhlaidh go bhfuil misean na seirbhísí leighis éigeandála héileacaptair (HEMS) á dhéanamh faoi rialacha amharceitilte (VFR) laistigh de limistéar geografach áitiúil sainmhínithe, áiritheofar leis an mbeartas breosla/fuinnimh, ar chur i gcrích an mhisin, gur leordhóthanach an breosla/fuinneamh cúltaca deiridh:
                                    
                                                (a)
                                             
                                             
                                                le haghaidh tréimse eitilte 30 nóiméad ar an luas don raon is fearr; nó
                                             
                                          
                                                (b)
                                             
                                             
                                                le haghaidh tréimhse eitilte 20 nóiméad ar an luas don raon is fearr le linn an lae, nuair is amhlaidh go bhfuiltear ag oibriú laistigh de limistéar ina soláthraítear láithreáin oibriúcháin leanúnacha agus oiriúnacha.’;
                                             
                                          
                              
                                    (b)
                                 
                                 
                                    cuirtear an méid seo a leanas in ionad phointe SPA.HEMS.155:
                                    ‘SPA.HEMS.155 Athbhreoslú agus paisinéirí ar bord
                                    Soláthrófar nós imeachta athbhreoslaithe agus na rótair stoptha nó na rótair á gcasadh i gcomhréir le pointe CAT.OP.MPA.200 “Athbhreoslú nó díbhreoslú speisialta an aerárthaigh.”’;
                                 
                              
                                    (c)
                                 
                                 
                                    cuirtear an méid seo a leanas in ionad phointe SPA.HOFO.120 (a):
                                    
                                                ‘(a)
                                             
                                             
                                                
                                                   Aeradróm malairte cinn scríbe ar tír. De mhaolú ar phointí CAT.OP.MPA.192, NCC.OP.152, agus SPO.OP.151, ní gá don phíolóta-i-gceannas/don cheannasaí aeradróm malairte cinn scríbe a shonrú sa phlean eitilte oibriúcháin agus eitiltí á ndéanamh ó shuíomh eischósta chuig aeradróm ar tír más amhlaidh:
                                                
                                                            (1)
                                                         
                                                         
                                                            go sainmhínítear an t-aeradróm cinn scríbe mar aeradróm cósta, nó
                                                         
                                                      
                                                            (2)
                                                         
                                                         
                                                            go gcomhlíontar na critéir seo a leanas:
                                                            
                                                                        (i)
                                                                     
                                                                     
                                                                        go bhfuil ascnamh uirlisí foilsithe ag an aeradróm cinn scríbe;
                                                                     
                                                                  
                                                                        (ii)
                                                                     
                                                                     
                                                                        gur lú ná 3 uair an chloig an t-aga eitilte; agus
                                                                     
                                                                  
                                                                        (iii)
                                                                     
                                                                     
                                                                        go sonraítear leis an réamhaisnéis aimsire fhoilsithe atá bailí ó 1 uair an chloig roimh an am tuirlingthe ionchasach agus 1 uair an chloig dá éis sin an méid seo a leanas:
                                                                        
                                                                                    (A)
                                                                                 
                                                                                 
                                                                                    go bhfuil an néal-airde 700 troigh ar a laghad os cionn na n-íosdálaí atá bainteach leis an ascnamh uirlisí, nó 1 000 troigh os cionn an aeradróim chinn scríbe, cibé acu is airde; agus
                                                                                 
                                                                              
                                                                                    (B)
                                                                                 
                                                                                 
                                                                                    go bhfuil léargas 2 500 méadar ar a laghad ann.’;
                                                                                 
                                                                              
                                                                  
                                                      
                                          
                              
                                    (d)
                                 
                                 
                                    cuirtear an méid seo a leanas in ionad phointe SPA.SET-IMC.110 (l):
                                    
                                                ‘(l)
                                             
                                             
                                                gaireas rialaithe cumhachta innill éigeandála lena ligtear don inneall leanúint d’oibriú le raon cumhachta leordhóthanach chun an eitilt a chur i gcrích go sábháilte i gcás aon chliseadh a d’fhéadfadh tarlú le réasún ar an aonad rialaithe breosla/fuinnimh.’
                                             
                                          
                              
                  
                        (6)
                     
                     
                        Leasaítear Iarscríbhinn VI mar a leanas:
                        
                                    (a)
                                 
                                 
                                    cuirtear an méid seo a leanas in ionad phointe NCC.OP.105:
                                    ‘NCC.OP.105 Aeradróim iargúlta a shonrú — eitleáin
                                    Chun aeradróim mhalartacha a roghnú agus ar mhaithe leis an mbeartas pleanála breosla/fuinnimh agus athphleanála le linn eitilte, ní mheasfaidh an t-oibreoir aeradróm a bheith ina aeradróm iargúlta ach amháin i gcás inar mó an t-aga eitilte chuig an aeradróm malairte cinn scríbe is cóngaraí de réir dálaí aimsire ná an t-aga eitilte sna cásanna seo a leanas:
                                    
                                                (a)
                                             
                                             
                                                i gcás eitleán ag a bhfuil innill loiní frithingeacha, 60 nóiméad; nó
                                             
                                          
                                                (b)
                                             
                                             
                                                i gcás eitleán ag a bhfuil inneall tuirbín, 90 nóiméad’;
                                             
                                          
                              
                                    (b)
                                 
                                 
                                    cuirtear an méid a leanas in ionad phointí NCC.OP.130 agus NCC.OP.131:
                                    ‘NCC.OP.130 Scéim breosla/fuinnimh — eitleáin agus héileacaptair
                                    
                                                (a)
                                             
                                             
                                                Déanfaidh an t-oibreoir scéim breosla/fuinnimh a bhunú, a chur chun feidhme agus a chothabháil, scéim arb é a bheidh inti na nithe seo a leanas:
                                                
                                                            (1)
                                                         
                                                         
                                                            beartas pleanála breosla/fuinnimh agus beartas athphleanála le linn eitilte; agus
                                                         
                                                      
                                                            (2)
                                                         
                                                         
                                                            beartas bainistíochta breosla/fuinnimh le linn eitilte.
                                                         
                                                      
                                          
                                                (b)
                                             
                                             
                                                Maidir leis an scéim breosla/fuinnimh:
                                                
                                                            (1)
                                                         
                                                         
                                                            beidh an scéim iomchuí le haghaidh an chineáil/na gcineálacha oibríochta a fheidhmítear; agus
                                                         
                                                      
                                                            (2)
                                                         
                                                         
                                                            comhfhreagróidh an scéim do chumas an oibreora tacú lena cur chun feidhme.
                                                         
                                                      
                                          NCC.OP.131 Scéim breosla/fuinnimh — beartas pleanála breosla/fuinnimh agus beartas athphleanála le linn eitilte — eitleáin agus héileacaptair
                                    
                                                (a)
                                             
                                             
                                                Mar chuid den scéim breosla/fuinnimh, bunóidh an t-oibreoir beartas pleanála breosla/fuinnimh agus beartas athphleanála le linn eitilte chun a áirithiú go n-iompróidh an t-aerárthach méid leordhóthanach breosla/fuinnimh inúsáidte chun an eitilt phleanáilte a chur i gcrích go sábháilte agus chun gur féidir dialltaí ón oibríocht phleanáilte a dhéanamh.
                                             
                                          
                                                (b)
                                             
                                             
                                                Áiritheoidh an t-oibreoir go mbeidh pleanáil breosla/fuinnimh na n-eitiltí bunaithe ar na heilimintí seo a leanas ar a laghad:
                                                
                                                            (1)
                                                         
                                                         
                                                            nósanna imeachta atá sa lámhleabhar oibríochta mar aon leis na heilimintí seo a leanas:
                                                            
                                                                        (i)
                                                                     
                                                                     
                                                                        sonraí reatha a bhaineann le haerárthaí sonracha a dhíorthaítear ó chóras faireacháin ar ídiú breosla/fuinnimh, nó, mura mbeidh sé sin le fáil;
                                                                     
                                                                  
                                                                        (ii)
                                                                     
                                                                     
                                                                        sonraí a sholáthraíonn monaróir an aerárthaigh; agus
                                                                     
                                                                  
                                                      
                                                            (2)
                                                         
                                                         
                                                            na dálaí oibríochtúla faoina ndéanfar an eitilt, lena n-áirítear:
                                                            
                                                                        (i)
                                                                     
                                                                     
                                                                        sonraí ar ídiú breosla/fuinnimh an aerárthaigh;
                                                                     
                                                                  
                                                                        (ii)
                                                                     
                                                                     
                                                                        maiseanna réamh-mheasta;
                                                                     
                                                                  
                                                                        (iii)
                                                                     
                                                                     
                                                                        dálaí meitéareolaíochta réamh-mheasta;
                                                                     
                                                                  
                                                                        (iv)
                                                                     
                                                                     
                                                                        éifeachtaí na n-ítimí cothabhála iarchurtha nó na ndialltaí cumraíochta, nó iad araon; agus
                                                                     
                                                                  
                                                                        (v)
                                                                     
                                                                     
                                                                        moilleanna réamh-mheasta.
                                                                     
                                                                  
                                                      
                                          
                                                (c)
                                             
                                             
                                                Le haghaidh eitleán, áiritheoidh an t-oibreoir go n-áireofar an méid seo a leanas i ríomh réamheitilte an bhreosla/an fhuinnimh inúsáidte is gá le haghaidh eitilte:
                                                
                                                            (1)
                                                         
                                                         
                                                            breosla/fuinneamh innealta nach mbeidh níos lú ná an méid a bhfuil coinne lena úsáid roimh éirí de thalamh;
                                                         
                                                      
                                                            (2)
                                                         
                                                         
                                                            breosla/fuinneamh turais arb é a bheidh ann méid an bhreosla/an fhuinnimh is gá chun cur ar chumas an eitleáin eitilt tar éis dó éirí de thalamh, nó ó phointe na hathphleanála le linn eitilte, chuig an tuirlingt ag an aeradróm cinn scríbe;
                                                         
                                                      
                                                            (3)
                                                         
                                                         
                                                            breosla/fuinneamh cúltaisce arb é a bheidh ann méid an bhreosla/an fhuinnimh is gá chun cúiteamh a dhéanamh d’fhachtóirí gan choinne;
                                                         
                                                      
                                                            (4)
                                                         
                                                         
                                                            breosla/fuinneamh le haghaidh malairt cinn scríbe:
                                                            
                                                                        (i)
                                                                     
                                                                     
                                                                        nuair a oibrítear eitilt agus aon aeradróm malairte cinn scríbe amháin ar a laghad i gceist, is é méid an bhreosla/an fhuinnimh is gá chun eitilt ón aeradróm cinn scríbe chuig an aeradróm malairte cinn scríbe an méid a bheidh ann; nó
                                                                     
                                                                  
                                                                        (ii)
                                                                     
                                                                     
                                                                        nuair a oibrítear eitilt gan aon aeradróm malairte cinn scríbe, is é méid an bhreosla/an fhuinnimh is gá a choinneáil ag an aeradróm cinn scríbe chun cúiteamh a dhéanamh d’easpa aeradróim mhalairte cinn scríbe an méid a bheidh ann;
                                                                     
                                                                  
                                                      
                                                            (5)
                                                         
                                                         
                                                            is é a bheidh sa bhreosla/san fhuinneamh cúltaca deiridh méid an bhreosla/an fhuinnimh a ríomhtar ar luas coinneála ar 1 500 tr (450 m) os cionn airde an aeradróim agus dálaí caighdeánacha i gceist, de réir mhais mheasta an eitleáin ar theacht chuig an aeradróm malairte cinn scríbe dó, nó chuig an aeradróm cinn scríbe dó nuair is amhlaidh nach gá aon aeradróm malairte cinn scríbe, agus ní bheidh an méid sin níos lú ná mar atá sé sna cásanna seo a leanas:
                                                            
                                                                        (i)
                                                                     
                                                                     
                                                                        le haghaidh eitleáin ag a bhfuil innill loiní frithingeacha ar eitiltí istoíche faoi rialacha amharceitilte (VFR) agus faoi rialacha um eitilt de réir uirlisí (IFR), an breosla/fuinneamh chun eitilt ar feadh 45 nóiméad; nó
                                                                     
                                                                  
                                                                        (ii)
                                                                     
                                                                     
                                                                        le haghaidh eitleáin ag a bhfuil innill loiní frithingeacha ar eitiltí VFR le linn an lae, an breosla/fuinneamh chun eitilt ar feadh 30 nóiméad;
                                                                     
                                                                  
                                                                        (iii)
                                                                     
                                                                     
                                                                        le haghaidh eitleáin ag a bhfuil inneall tuirbín, an breosla/fuinneamh chun eitilt ar feadh 30 nóiméad;
                                                                     
                                                                  
                                                      
                                                            (6)
                                                         
                                                         
                                                            breosla/fuinneamh breise, más gá de réir chineál na hoibríochta; is é a bheidh i méid an bhreosla/an fhuinnimh chun cur ar chumas an eitleáin tuirlingt go sábháilte ag aeradróm malartach en route le haghaidh breosla/fuinnimh (cás ina mbeidh cúrsaí criticiúil ó thaobh aeradróm ERA breosla/fuinnimh de) i gcás ina gclisfear ar inneall nó ina gcaillfear brúchóiriú, cibé ceann lena n-éilítear an méid breosla/fuinnimh is mó, bunaithe ar an toimhde go dtarlaíonn cliseadh den sórt sin ag an bpointe is criticiúla ar feadh an bhealaigh; ní bheidh gá leis an mbreosla/leis an bhfuinneamh breise sin ach amháin más amhlaidh nach leordhóthanach an t-íosmhéid breosla/fuinnimh a ríomhtar de réir phointí (c)(2) go (c)(5) le haghaidh teagmhas den sórt sin;
                                                         
                                                      
                                                            (7)
                                                         
                                                         
                                                            breosla/fuinneamh breise chun moilleanna réamh-mheasta nó srianta oibríochtúla sonracha a chur san áireamh; agus
                                                         
                                                      
                                                            (8)
                                                         
                                                         
                                                            breosla/fuinneamh lánroghnach, más gá é dar leis an gceannasaí.
                                                         
                                                      
                                          
                                                (d)
                                             
                                             
                                                Le haghaidh héileacaptar, áiritheoidh an t-oibreoir go n-áireofar na nithe uile seo a leanas i ríomh réamheitilte an bhreosla/an fhuinnimh inúsáidte is gá le haghaidh eitilte:
                                                
                                                            (1)
                                                         
                                                         
                                                            breosla/fuinneamh chun eitilt chuig an aeradróm nó chuig an láithreán oibriúcháin a bheartaítear tuirlingt ann;
                                                         
                                                      
                                                            (2)
                                                         
                                                         
                                                            más gá aeradróm malairte cinn scríbe, is é a bheidh i méid an bhreosla/an fhuinnimh le haghaidh an aeradróim malairte cinn scríbe sin, méid an bhreosla/an fhuinnimh is gá chun ascnamh iomraill a dhéanamh ag an aeradróm nó ag láithreán oibriúcháin a bheartaítear tuirlingt ann, agus dá éis sin, chun eitilt chuig an aeradróm malairte cinn scríbe sonraithe, ascnamh a dhéanamh agus tuirlingt; agus
                                                         
                                                      
                                                            (3)
                                                         
                                                         
                                                            breosla/fuinneamh cúltaca deiridh, nach mbeidh níos lú ná an breosla/fuinneamh sna cásanna seo a leanas:
                                                            
                                                                        (i)
                                                                     
                                                                     
                                                                        le haghaigh eitiltí faoi VFR, breosla/fuinneamh chun eitilt ar feadh 20 nóiméad ar an luas don raon is fearr; nó
                                                                     
                                                                  
                                                                        (ii)
                                                                     
                                                                     
                                                                        le haghaidh eitiltí IFR, breosla/fuinneamh chun eitilt ar feadh 30 nóiméad ar luas coinneála ar 450 m (1 500 tr) os cionn an aeradróim nó an láithreáin oibriúcháin a bheartaítear tuirlingt ann nó ag an aeradróm malairte cinn scríbe agus dálaí caighdeánacha i gceist ó thaobh teochta de.
                                                                     
                                                                  
                                                      
                                          
                                                (e)
                                             
                                             
                                                Más rud é go mbeidh ar eitilt dul chuig aeradróm cinn scríbe seachas an ceann a pleanáladh ar dtús, áiritheoidh an t-oibreoir go mbeidh nósanna imeachta athphleanála le linn eitilte chun an breosla/fuinneamh inúsáidte a mbeidh gá leis a ríomh le fáil agus go gcomhlíonfaidh na nósanna imeachta sin pointí (c)(2) go (c)(7) le haghaidh eitleán, agus pointe (d) le haghaidh héileacaptar.
                                             
                                          
                                                (f)
                                             
                                             
                                                Ní chuirfidh an píolóta i gceannas tús le heitilt ná ní leanfaidh sé d’eitilt i gcás athphleanáil le linn eitilte, ach amháin nuair is amhlaidh go mbeidh sé sásta go n-iompróidh an t-aerárthach méid phleanáilte an bhreosla/an fhuinnimh inúsáidte agus na hola inúsáidte ar a laghad chun an eitilt a chur i gcrích go sábháilte.’;
                                             
                                          
                              
                                    (c)
                                 
                                 
                                    cuirtear an méid seo a leanas in ionad phointe NCC.OP.151 (b):
                                    
                                                ‘(b)
                                             
                                             
                                                ainmnítear an áit a bheartaítear tuirlingt ann mar aeradróm iargúlta agus:
                                                
                                                            (1)
                                                         
                                                         
                                                            forordaítear nós imeachta ascnaimh le huirlisí le haghaidh an aeradróim a bheartaítear tuirlingt ann; agus
                                                         
                                                      
                                                            (2)
                                                         
                                                         
                                                            léirítear le faisnéis mheitéareolaíochta reatha atá le fáil gurb ann do na dálaí meitéareolaíochta seo a leanas ó 2 uair an chloig roimh an am teachta measta go dtí 2 uair an chloig dá éis sin:
                                                            
                                                                        (i)
                                                                     
                                                                     
                                                                        néal-airde 300 m (1 000 tr) ar a laghad os cionn an íosmhéid atá bainteach leis an nós imeachta ascnaimh le huirlisí; agus
                                                                     
                                                                  
                                                                        (ii)
                                                                     
                                                                     
                                                                        léargas 5,5 km nó 4 km ar a laghad níos mo ná an t-íosmhéid atá bainteach leis an nós imeachta.’;
                                                                     
                                                                  
                                                      
                                          
                              
                                    (d)
                                 
                                 
                                    cuirtear an méid seo a leanas in ionad phointe NCC.OP.155 (b):
                                    
                                                ‘(b)
                                             
                                             
                                                Le haghaidh gach cineáil breosla/fuinnimh eile, déanfar na réamhchúraimí is gá agus beidh pearsanra cáilithe ina fhoireann san aerárthach mar ba cheart, pearsanra a bheidh réidh chun aslonnú an aerárthaigh a thionscnamh agus a stiúradh ar na bealaí is praiticiúla agus is tapa a bheidh ar fáil.’;
                                             
                                          
                              
                                    (e)
                                 
                                 
                                    cuirtear an pointe NCC.OP.157 seo a leanas isteach:
                                    ‘NCC.OP.157 Athbhreoslú agus inneall/innill agus/nó rótair á gcasadh — héileacaptair
                                    
                                                (a)
                                             
                                             
                                                Ní dhéanfar athbhreoslú agus inneall/innill agus/nó rótair á gcasadh ach amháin sna cásanna seo a leanas:
                                                
                                                            (1)
                                                         
                                                         
                                                            nach bhfuil aon phaisinéir ag bordáil nó ag díbhordáil;
                                                         
                                                      
                                                            (2)
                                                         
                                                         
                                                            go gceadaíonn oibreoir an aeradróim/an láithreáin oibriúcháin oibríochtaí den sórt sin;
                                                         
                                                      
                                                            (3)
                                                         
                                                         
                                                            go ndéanfar é i gcomhréir le haon nós imeachta sonrach agus le haon teorainn shonrach sa lámhleabhar eitilte (AFM);
                                                         
                                                      
                                                            (4)
                                                         
                                                         
                                                            go ndéanfar é le cineálacha breosla JET A nó JET A-1; agus
                                                         
                                                      
                                                            (5)
                                                         
                                                         
                                                            agus na saoráidí nó an trealamh iomchuí tarrthála agus comhraic dóiteáin (RFF) i láthair.
                                                         
                                                      
                                          
                                                (b)
                                             
                                             
                                                Measúnóidh an t-oibreoir na rioscaí atá bainteach le hathbhreoslú agus inneall/innill agus/nó rótair á gcasadh.
                                             
                                          
                                                (c)
                                             
                                             
                                                Bunóidh an t-oibreoir nósanna imeachta iomchuí a bheidh le leanúint ag an bpearsanra páirteach uile, amhail baill den chriú agus pearsanra na n-oibríochtaí talún.
                                             
                                          
                                                (d)
                                             
                                             
                                                Cuirfidh an t-oibreoir oiliúint ar bhaill a chriú agus áiritheoidh sé go mbeidh pearsanra rannpháirteach na n-oibríochtaí talún oilte go hiomchuí.
                                             
                                          
                                                (e)
                                             
                                             
                                                Áiritheoidh an t-oibreoir go sonrófar sa lámhleabhar oibríochta an nós imeachta um athbhreoslú heileacaptair agus inneall/innill agus/nó rótair á gcasadh. Beidh gá le formheas roimh ré ón údarás inniúil maidir leis an nós imeachta sin agus le haon athrú air.’;
                                             
                                          
                              
                                    (f)
                                 
                                 
                                    cuirtear an méid seo a leanas in ionad phointe NCC.OP.205:
                                    ‘NCC.OP.205 Scéim breosla/fuinnimh — bainistíocht bhreosla/fuinnimh le linn eitilte
                                    
                                                (a)
                                             
                                             
                                                Bunóidh an t-oibreoir nósanna imeachta chun a áirithiú go bhfeidhmítear seiceálacha breosla/fuinnimh le linn eitilte agus bainistíocht bhreosla/fuinnimh.
                                             
                                          
                                                (b)
                                             
                                             
                                                Déanfaidh an píolóta i gceannas faireachán ar mhéid an bhreosla/an fhuinnimh inúsáidte a bheidh fós ar bord chun a áirithiú go gcosnófar é agus nach mbeidh sé níos lú ná an breosla/fuinneamh is gá chun dul chuig aeradróm nó chuig láithreán oibriúcháin ar ar féidir tuirlingt go sábháilte.
                                             
                                          
                                                (c)
                                             
                                             
                                                Cuirfidh an píolóta i gceannas staid “íosmhéid breosla/íosmhéid fuinnimh” in iúl do rialú aerthráchta (ATC) trí “MINIMUM FUEL” a dhearbhú nuair is amhlaidh go mbeidh an méid seo a leanas déanta ag an píolóta i gceannas:
                                                
                                                            (1)
                                                         
                                                         
                                                            gheall sé go dtuirlingeofar ag aeradróm sonrach nó ag láithreán oibriúcháin sonrach; agus
                                                         
                                                      
                                                            (2)
                                                         
                                                         
                                                            go bhfuil sé oibrithe amach aige go bhféadfaí tuirlingt agus méid is lú breosla/fuinnimh cúltaca deiridh a bheith ann ná mar a pleanáladh de dheasca aon athrú ar an imréiteach atá ann cheana chun dul chuig an aeradróm sin nó chuig an láithreán oibriúcháin sin, nó de dheasca moilleanna aerthráchta eile.
                                                         
                                                      
                                          
                                                (d)
                                             
                                             
                                                Dearbhóidh an píolóta i gceannas staid “éigeandála breosla/fuinnimh” trí “MAYDAY MAYDAY MAYDAY FUEL” a chraobhscaoileadh nuair is lú an breosla/fuinneamh inúsáidte a mheastar a bheidh le fáil ar thuirlingt ag an aeradróm nó ag an láithreán oibriúcháin is cóngaraí ar ar féidir tuirlingt go sábháilte ná an breosla/fuinneamh cúltaca deiridh pleanáilte.’;
                                             
                                          
                              
                                    (g)
                                 
                                 
                                    i bpointe NCC.POL.110 (a), cuirtear an méid seo a leanas in ionad phointí (6), (7), (8) agus(9):
                                    
                                                ‘(6)
                                             
                                             
                                                mais an bhreosla/an fhuinnimh ar éirí de thalamh agus mais bhreosla/fhuinneamh an turais;
                                             
                                          
                                                (7)
                                             
                                             
                                                mais na dtomhaltán seachas breosla/fuinneamh, más infheidhme;
                                             
                                          
                                                (8)
                                             
                                             
                                                comhchodanna an luchta lena n-áirítear paisinéirí, bagáiste, lastas, agus ballasta;
                                             
                                          
                                                (9)
                                             
                                             
                                                mais ar éirí de thalamh, mais tuirlingthe, agus mais gan bhreosla/gan fuinneamh;’;
                                             
                                          
                              
                  
                        (7)
                     
                     
                        Leasaítear Iarscríbhinn VII mar a leanas:
                        
                                    (a)
                                 
                                 
                                    cuirtear an méid seo a leanas in ionad phointe NCO.OP.105:
                                    ‘NCO.OP.105 Aeradróim iargúlta a shonrú — eitleáin
                                    ‘Chun aeradróim mhalartacha a roghnú agus ar mhaithe leis an soláthar breosla/fuinnimh, ní mheasfaidh an píolóta-i-gceannas aeradróm a bheith ina aeradróm iargúlta ach amháin i gcás inar mó an t-aga eitilte chuig an aeradróm malairte cinn scríbe is cóngaraí de réir dálaí aimsire ná an t-aga eitilte sna cásanna seo a leanas:
                                    
                                                (a)
                                             
                                             
                                                le haghaidh eitleáin ag a bhfuil innill loiní frithingeacha, 60 nóiméad; nó
                                             
                                          
                                                (b)
                                             
                                             
                                                le haghaidh eitleáin ag a bhfuil inneall tuirbín, 90 nóiméad’;
                                             
                                          
                              
                                    (b)
                                 
                                 
                                    cuirtear an méid seo a leanas in ionad phointe NCO.OP.125:
                                    ‘NCO.OP.125 Soláthar breosla/fuinnimh agus ola — eitleáin agus héileacaptair
                                    
                                                (a)
                                             
                                             
                                                Áiritheoidh an píolóta i gceannas gur leordhóthanach cainníocht an bhreosla/an fhuinnimh agus na hola atá á hiompar ar bord, agus na dálaí meitéareolaíochta á gcur san áireamh, mar aon le haon eilimint lena ndéantar difear d’fheidhmíocht an aerárthaigh, aon mhoill lena bhfuil coinne le linn eitilte, agus aon teagmhas ar féidir coinne a bheith leis le réasún go bhféadfadh sé difear a dhéanamh don eitilt.
                                             
                                          
                                                (b)
                                             
                                             
                                                Déanfaidh an píolóta i gceannas cainníocht bhreosla/fuinnimh a phleanáil a bheidh le cosaint mar bhreosla/fuinneamh cúltaca deiridh chun tuirlingt shábháilte a áirithiú. Cuirfidh an píolóta i gceannas na nithe uile seo a leanas san áireamh, agus san ord tosaíochta seo a leanas, chun cainníocht an bhreosla/an fhuinnimh cúltaca deiridh a chinneadh:
                                                
                                                            (1)
                                                         
                                                         
                                                            déine na guaise do dhaoine nó do mhaoin a d’fhéadfadh a bheith ann de thoradh tuirlingt éigeandála tar éis d’aerárthach a bheith ar díth breosla/fuinnimh; agus
                                                         
                                                      
                                                            (2)
                                                         
                                                         
                                                            dóchúlacht imthosca gan choinne go mb’fhéidir nach gcosnófar an breosla/fuinneamh cúltaca deiridh a thuilleadh.
                                                         
                                                      
                                          
                                                (c)
                                             
                                             
                                                Ní chuirfidh an píolóta i gceannas tús le heitilt ach amháin i gcás ina mbeidh breosla/fuinneamh agus ola leordhóthanach á n-iompar ag an aerárthach:
                                                
                                                            (1)
                                                         
                                                         
                                                            i gcás nach mbeidh gá le haeradróm malairte cinn scríbe, chun eitilt chuig an aeradróm nó chuig an láithreán oibriúcháin a bheartaítear tuirlingt ann, móide an breosla/fuinneamh cúltaca deiridh; nó
                                                         
                                                      
                                                            (2)
                                                         
                                                         
                                                            i gcás ina mbeidh gá le haeradróm malairte cinn scríbe, chun eitilt chuig an aeradróm nó chuig an láithreán oibriúcháin a bheartaítear tuirlingt ann, agus dá éis sin, chuig aeradróm malartach, móide an breosla/fuinneamh cúltaca deiridh;
                                                         
                                                      
                                          
                              
                                    (c)
                                 
                                 
                                    scriostar pointe NCO.OP.126;
                                 
                              
                                    (d)
                                 
                                 
                                    cuirtear an méid seo a leanas in ionad phointe NCO.OP.145 (b):
                                    
                                                ‘(b)
                                             
                                             
                                                Le haghaidh gach cineáil breosla/fuinnimh eile, ní dhéanfar an t-aerárthach a athbhreoslú agus paisinéirí ag bordáil, ar bord, nó ag díbhordáil, ach amháin i gcás ina mbeidh an píolóta i gceannas á fhreastal nó pearsanra cáilithe eile a bheidh réidh chun aslonnú an aerárthaigh a thionscnamh agus a stiúradh ar na bealaí is praiticiúla agus is tapa a bheidh ar fáil.’;
                                             
                                          
                              
                                    (e)
                                 
                                 
                                    cuirtear pointe NCO.OP.147 seo a leanas isteach:
                                    ‘NCO.OP.147 Athbhreoslú agus inneall/innill agus/nó rótair á gcasadh — héileacaptair
                                    Ní dhéanfar athbhreoslú agus inneall/innill agus/nó rótair á gcasadh ach amháin i gcás ina gcomhlíontar na coinníollacha uile seo a leanas go comhuaineach:
                                    
                                                (a)
                                             
                                             
                                                nach bhfuil sé praiticiúil an t-inneall a mhúchadh nó a atosú;
                                             
                                          
                                                (b)
                                             
                                             
                                                go ndéanfar é i gcomhréir le haon nós imeachta sonrach agus le haon teorainn shonrach sa lámhleabhar eitilte (AFM);
                                             
                                          
                                                (c)
                                             
                                             
                                                go ndéanfar é le cineálacha breosla JET A nó JET A-1;
                                             
                                          
                                                (d)
                                             
                                             
                                                go ndéanfar é gan aon phaisinéir ná aon speisialtóir taisc ar bord, ag bordáil nó ag díbhordáil;
                                             
                                          
                                                (e)
                                             
                                             
                                                go gceadaíonn oibreoir an aeradróim nó an láithreáin oibriúcháin oibríochtaí den sórt sin;
                                             
                                          
                                                (f)
                                             
                                             
                                                agus na saoráidí nó an trealamh iomchuí tarrthála agus comhraic dóiteáin (RFF) i láthair; agus
                                             
                                          
                                                (g)
                                             
                                             
                                                go ndéanfar é i gcomhréir le seicliosta ina mbeidh na nithe seo a leanas:
                                                
                                                            (1)
                                                         
                                                         
                                                            gnáthnósanna imeachta agus nósanna imeachta teagmhasacha;
                                                         
                                                      
                                                            (2)
                                                         
                                                         
                                                            an trealamh is gá;
                                                         
                                                      
                                                            (3)
                                                         
                                                         
                                                            aon teorainn; agus
                                                         
                                                      
                                                            (4)
                                                         
                                                         
                                                            freagrachtaí agus dualgais an phíolóta i gceannas agus, más infheidhme, freagrachtaí agus dualgais bhaill an chriú agus na speisialtóirí taisc.’;
                                                         
                                                      
                                          
                              
                                    (f)
                                 
                                 
                                    cuirtear an méid seo a leanas in ionad phointe NCO.OP.185:
                                    ‘NCO.OP.185 Bainistíocht bhreosla/fuinnimh le linn eitilte
                                    
                                                (a)
                                             
                                             
                                                Déanfaidh an píolóta i gceannas faireachán ar mhéid an bhreosla/an fhuinnimh inúsáidte a bheidh fágtha ar bord chun a áirithiú go gcosnófar é agus nach mbeidh sé níos lú ná an breosla/fuinneamh is gá chun dul chuig aeradróm nó chuig láithreán oibriúcháin ar ar féidir tuirlingt go sábháilte.
                                             
                                          
                                                (b)
                                             
                                             
                                                Cuirfidh an píolóta i gceannas staid “íosmhéid breosla/íosmhéid fuinnimh” in iúl do rialú aerthráchta (ATC) trí “MINIMUM FUEL” a dhearbhú nuair is amhlaidh go mbeidh an méid seo a leanas déanta ag an bpíolóta-i-gceannas:
                                                
                                                            (1)
                                                         
                                                         
                                                            gheall sé go dtuirlingeofar ag aeradróm sonrach nó ag láithreán oibriúcháin sonrach; agus
                                                         
                                                      
                                                            (2)
                                                         
                                                         
                                                            go bhfuil sé oibrithe amach aige go bhféadfaí tuirlingt agus méid is lú breosla/fuinnimh cúltaca deiridh a bheith ann ná mar a pleanáladh de dheasca aon athrú ar an imréiteach atá ann cheana chun dul chuig an aeradróm sin nó chuig an láithreán oibriúcháin sin, nó de dheasca moilleanna aerthráchta eile.
                                                         
                                                      
                                          
                                                (c)
                                             
                                             
                                                Dearbhóidh an píolóta i gceannas staid “éigeandála breosla/fuinnimh” trí “MAYDAY MAYDAY MAYDAY FUEL” a chraobhscaoileadh nuair is lú an breosla/fuinneamh inúsáidte a mheastar a bheidh le fáil ar thuirlingt ag an aeradróm nó ag an láithreán oibriúcháin is cóngaraí ar ar féidir tuirlingt go sábháilte ná an breosla/fuinneamh cúltaca deiridh pleanáilte.’;
                                             
                                          
                              
                                    (g)
                                 
                                 
                                    scriostar pointí NCO.SPEC.135 agus NCO.SPEC.140;
                                 
                              
                  
                        (8)
                     
                     
                        Leasaítear Iarscríbhinn VIII mar a leanas:
                        
                                    (a)
                                 
                                 
                                    cuirtear an méid seo a leanas in ionad phointe SPO.OP.105:
                                    ‘SPO.OP.105 Aeradróim iargúlta a shonrú — eitleáin
                                    Chun aeradróim mhalartacha a roghnú agus ar mhaithe leis an mbeartas pleanála breosla/fuinnimh agus athphleanála le linn eitilte, ní mheasfaidh an t-oibreoir aeradróm a bheith ina aeradróm iargúlta ach amháin i gcás inar mó an t-aga eitilte chuig an aeradróm malairte cinn scríbe is cóngaraí de réir dálaí aimsire ná an t-aga eitilte sna cásanna seo a leanas:
                                    
                                                (a)
                                             
                                             
                                                le haghaidh eitleáin ag a bhfuil innill loiní frithingeacha, 60 nóiméad; nó
                                             
                                          
                                                (b)
                                             
                                             
                                                le haghaidh eitleáin ag a bhfuil inneall tuirbín, 90 nóiméad’;
                                             
                                          
                              
                                    (b)
                                 
                                 
                                    cuirtear an méid seo a leanas in ionad phointí SPO.OP.130 agus SPO.OP.131:
                                    ‘SPO.OP.130 Scéim breosla/fuinnimh — eitleáin agus héileacaptair
                                    
                                                (a)
                                             
                                             
                                                Déanfaidh an t-oibreoir scéim breosla/fuinnimh a bhunú, a chur chun feidhme agus a chothabháil, scéim arb é a bheidh inti na nithe seo a leanas:
                                                
                                                            (1)
                                                         
                                                         
                                                            beartas pleanála breosla/fuinnimh agus beartas athphleanála le linn eitilte; agus
                                                         
                                                      
                                                            (2)
                                                         
                                                         
                                                            beartas bainistíochta breosla/fuinnimh le linn eitilte.
                                                         
                                                      
                                          
                                                (b)
                                             
                                             
                                                Maidir leis an scéim breosla/fuinnimh:
                                                
                                                            (1)
                                                         
                                                         
                                                            beidh an scéim iomchuí le haghaidh an chineáil/na gcineálacha oibríochta a fheidhmítear; agus
                                                         
                                                      
                                                            (2)
                                                         
                                                         
                                                            comhfhreagróidh an scéim do chumas an oibreora tacú lena cur chun feidhme.
                                                         
                                                      
                                          SPO.OP.131 Scéim breosla/fuinnimh — beartas pleanála breosla/fuinnimh agus beartas athphleanála le linn eitilte — eitleáin agus héileacaptair
                                    
                                                (a)
                                             
                                             
                                                Mar chuid den scéim breosla/fuinnimh, bunóidh an t-oibreoir beartas pleanála breosla/fuinnimh agus beartas athphleanála le linn eitilte chun a áirithiú go n-iompróidh an t-aerárthach méid leordhóthanach breosla/fuinnimh inúsáidte chun an eitilt phleanáilte a chur i gcrích go sábháilte agus chun gur féidir dialltaí ón oibríocht phleanáilte a dhéanamh.
                                             
                                          
                                                (b)
                                             
                                             
                                                Áiritheoidh an t-oibreoir go mbeidh pleanáil breosla/fuinnimh na n-eitiltí bunaithe ar na heilimintí seo a leanas ar a laghad:
                                                
                                                            (1)
                                                         
                                                         
                                                            nósanna imeachta atá sa lámhleabhar oibríochta mar aon leis na heilimintí seo a leanas:
                                                            
                                                                        (i)
                                                                     
                                                                     
                                                                        sonraí reatha a bhaineann le haerárthaí sonracha a dhíorthaítear ó chóras faireacháin ar ídiú breosla/fuinnimh nó, mura mbeidh sé sin le fáil;
                                                                     
                                                                  
                                                                        (ii)
                                                                     
                                                                     
                                                                        sonraí a sholáthraíonn monaróir an aerárthaigh; agus
                                                                     
                                                                  
                                                      
                                                            (2)
                                                         
                                                         
                                                            na dálaí oibríochtúla faoina ndéanfar an eitilt, lena n-áirítear:
                                                            
                                                                        (i)
                                                                     
                                                                     
                                                                        sonraí ar ídiú breosla/fuinnimh an aerárthaigh;
                                                                     
                                                                  
                                                                        (ii)
                                                                     
                                                                     
                                                                        maiseanna réamh-mheasta;
                                                                     
                                                                  
                                                                        (iii)
                                                                     
                                                                     
                                                                        dálaí meitéareolaíochta réamh-mheasta;
                                                                     
                                                                  
                                                                        (iv)
                                                                     
                                                                     
                                                                        éifeachtaí na n-ítimí cothabhála iarchurtha agus/nó na ndialltaí cumraíochta; agus
                                                                     
                                                                  
                                                                        (v)
                                                                     
                                                                     
                                                                        moilleanna réamh-mheasta.
                                                                     
                                                                  
                                                      
                                          
                                                (c)
                                             
                                             
                                                Le haghaidh eitleán, áiritheoidh an t-oibreoir go n-áireofar an méid seo a leanas i ríomh réamheitilte an bhreosla/an fhuinnimh inúsáidte is gá le haghaidh eitilte:
                                                
                                                            (1)
                                                         
                                                         
                                                            breosla/fuinneamh innealta nach mbeidh níos lú ná an méid a bhfuil coinne lena úsáid roimh éirí de thalamh;
                                                         
                                                      
                                                            (2)
                                                         
                                                         
                                                            breosla/fuinneamh turais arb é a bheidh ann méid an bhreosla/an fhuinnimh is gá chun cur ar chumas an eitleáin eitilt tar éis dó éirí de thalamh, nó ó phointe na hathphleanála le linn eitilte, chuig an tuirlingt ag an aeradróm cinn scríbe;
                                                         
                                                      
                                                            (3)
                                                         
                                                         
                                                            breosla/fuinneamh cúltaisce arb é a bheidh ann méid an bhreosla/an fhuinnimh is gá chun cúiteamh a dhéanamh d’fhachtóirí gan choinne;
                                                         
                                                      
                                                            (4)
                                                         
                                                         
                                                            breosla/fuinneamh le haghaidh malairt cinn scríbe
                                                            
                                                                        (i)
                                                                     
                                                                     
                                                                        nuair a oibrítear eitilt agus aon aeradróm malairte cinn scríbe amháin ar a laghad i gceist, is é méid an bhreosla/an fhuinnimh is gá chun eitilt ón aeradróm cinn scríbe chuig an aeradróm malairte cinn scríbe an méid a bheidh ann; nó
                                                                     
                                                                  
                                                                        (ii)
                                                                     
                                                                     
                                                                        nuair a oibrítear eitilt gan aon aeradróm malairte cinn scríbe, is é méid an bhreosla/an fhuinnimh is gá a choinneáil ag an aeradróm cinn scríbe chun cúiteamh a dhéanamh d’easpa aeradróim malairte cinn scríbe an méid a bheidh ann;
                                                                     
                                                                  
                                                      
                                                            (5)
                                                         
                                                         
                                                            breosla/fuinneamh cúltaca deiridh a bheidh le cosaint chun tuirlingt shábháilte a áirithiú; cuirfidh an t-oibreoir na nithe uile seo a leanas san áireamh, agus san ord tosaíochta seo a leanas, chun cainníocht an bhreosla/an fhuinnimh cúltaca deiridh a chinneadh:
                                                            
                                                                        (i)
                                                                     
                                                                     
                                                                        déine na guaise do dhaoine nó do mhaoin a d’fhéadfadh a bheith ann de thoradh tuirlingt éigeandála tar éis d’aerárthach a bheith ar díth breosla/fuinnimh;
                                                                     
                                                                  
                                                                        (ii)
                                                                     
                                                                     
                                                                        dóchúlacht imthosca gan choinne go mb’fhéidir nach gcosnófar an breosla/fuinneamh cúltaca deiridh a thuilleadh;
                                                                     
                                                                  
                                                      
                                                            (6)
                                                         
                                                         
                                                            breosla/fuinneamh breise, más gá de réir chineál na hoibríochta; is é a bheidh i méid an bhreosla/an fhuinnimh chun cur ar chumas an eitleáin tuirlingt go sábháilte ag aeradróm malartach en route le haghaidh breosla/fuinnimh (cás ina mbeidh cúrsaí criticiúil ó thaobh aeradróm ERA breosla/fuinnimh de) i gcás ina gclisfear ar inneall nó ina gcaillfear brúchóiriú, cibé ceann lena n-éilítear an méid breosla/fuinnimh is mó, bunaithe ar an toimhde go dtarlaíonn cliseadh den sórt sin ag an bpointe is criticiúla ar feadh an bhealaigh; ní bheidh gá leis an mbreosla/leis an bhfuinneamh breise sin ach amháin más amhlaidh nach leordhóthanach an t-íosmhéid breosla/fuinnimh a ríomhtar de réir phointí (c)(2) go (c)(5) le haghaidh teagmhas den sórt sin;
                                                         
                                                      
                                                            (7)
                                                         
                                                         
                                                            breosla/fuinneamh breise chun moilleanna réamh-mheasta nó srianta oibríochtúla sonracha a chur san áireamh; agus
                                                         
                                                      
                                                            (8)
                                                         
                                                         
                                                            breosla/fuinneamh lánroghnach, más gá é dar leis an bpíolóta i gceannas.
                                                         
                                                      
                                          
                                                (d)
                                             
                                             
                                                Le haghaidh héileacaptar, áiritheoidh an t-oibreoir go n-áireofar na nithe uile seo a leanas i ríomh réamheitilte an bhreosla/an fhuinnimh inúsáidte is gá le haghaidh eitilte:
                                                
                                                            (1)
                                                         
                                                         
                                                            breosla/fuinneamh chun eitilt chuig an aeradróm nó chuig an láithreán oibriúcháin a bheartaítear tuirlingt ann;
                                                         
                                                      
                                                            (2)
                                                         
                                                         
                                                            más gá aeradróm malairte cinn scríbe, is é a bheidh i méid an bhreosla/an fhuinnimh le haghaidh an aeradróim malairte cinn scríbe sin, méid an bhreosla/an fhuinnimh is gá chun ascnamh iomraill a dhéanamh ag an aeradróm nó ag an láithreán oibriúcháin a bheartaítear tuirlingt ann, agus dá éis sin, chun eitilt chuig an aeradróm malairte cinn scríbe sonraithe, ascnamh a dhéanamh agus tuirlingt; agus
                                                         
                                                      
                                                            (3)
                                                         
                                                         
                                                            breosla/fuinneamh cúltaca deiridh, ar rud é a bheidh le cosaint chun tuirlingt shábháilte a áirithiú; cuirfidh an t-oibreoir na nithe uile seo a leanas san áireamh, agus san ord tosaíochta seo a leanas, chun cainníocht an bhreosla/an fhuinnimh cúltaca deiridh a chinneadh:
                                                            
                                                                        (i)
                                                                     
                                                                     
                                                                        déine na guaise do dhaoine nó do mhaoin a d’fhéadfadh a bheith ann de thoradh tuirlingt éigeandála tar éis d’aerárthach a bheith ar díth breosla/fuinnimh; agus
                                                                     
                                                                  
                                                                        (ii)
                                                                     
                                                                     
                                                                        dóchúlacht imthosca gan choinne go mb’fhéidir nach gcosnófar an breosla/fuinneamh cúltaca deiridh a thuilleadh;
                                                                     
                                                                  
                                                      
                                                            (4)
                                                         
                                                         
                                                            breosla/fuinneamh breise chun moilleanna réamh-mheasta nó srianta oibríochtúla sonracha a chur san áireamh; agus
                                                         
                                                      
                                                            (5)
                                                         
                                                         
                                                            breosla/fuinneamh lánroghnach, más gá é dar leis an bpíolóta i gceannas.
                                                            
                                                                        (e)
                                                                     
                                                                     
                                                                        Más rud é go mbeidh ar eitilt dul chuig aeradróm cinn scríbe seachas an ceann a pleanáladh ar dtús, áiritheoidh an t-oibreoir go mbeidh nósanna imeachta athphleanála le linn eitilte chun an breosla/fuinneamh inúsáidte a mbeidh gá leis a ríomh le fáil agus go gcomhlíonfaidh na nósanna imeachta sin pointí (c)(2) go (c)(7) le haghaidh eitleán, agus pointe (d) le haghaidh héileacaptar.
                                                                     
                                                                  
                                                                        (f)
                                                                     
                                                                     
                                                                        Ní chuirfidh an píolóta i gceannas tús le heitilt ná ní leanfaidh sé d’eitilt i gcás athphleanáil le linn eitilte, ach amháin nuair is amhlaidh go mbeidh sé sásta go n-iompróidh an t-aerárthach méid phleanáilte an bhreosla/an fhuinnimh inúsáidte agus na hola inúsáidte ar a laghad chun an eitilt a chur i gcrích go sábháilte.’;
                                                                     
                                                                  
                                                      
                                          
                              
                                    (c)
                                 
                                 
                                    cuirtear an méid seo a leanas in ionad phointe SPO.OP.150 (b):
                                    
                                                ‘(b)
                                             
                                             
                                                ainmnítear an áit a bheartaítear tuirlingt ann mar aeradróm iargúlta agus:
                                                
                                                            (1)
                                                         
                                                         
                                                            forordaítear nós imeachta ascnaimh le huirlisí le haghaidh an aeradróim a bheartaítear tuirlingt ann; agus
                                                         
                                                      
                                                            (2)
                                                         
                                                         
                                                            léirítear le faisnéis mheitéareolaíochta reatha atá le fáil gurb ann do na dálaí meitéareolaíochta seo a leanas araon ó 2 uair an chloig roimh an am teachta measta go dtí 2 uair an chloig dá éis sin, nó ón am imeachta iarbhír go dtí 2 uair an chloig tar éis an am teachta measta cibé acu tréimhse is giorra:
                                                            
                                                                        (i)
                                                                     
                                                                     
                                                                        néal-airde 300 m (1 000 tr) ar a laghad os cionn an íosmhéid atá bainteach leis an nós imeachta ascnaimh le huirlisí;
                                                                     
                                                                  
                                                                        (ii)
                                                                     
                                                                     
                                                                        léargas 5.5 km nó 4 km ar a laghad níos mo ná an t-íosmhéid atá bainteach leis an nós imeachta.’;
                                                                     
                                                                  
                                                      
                                          
                              
                                    (d)
                                 
                                 
                                    cuirtear an méid seo a leanas in ionad phointe SPO.OP.155 (b):
                                    
                                                ‘(b)
                                             
                                             
                                                Le haghaidh gach cineáil breosla/fuinnimh eile, déanfar na réamhchúraimí is gá agus beidh pearsanra cáilithe ina fhoireann san aerárthach mar ba cheart, pearsanra a bheidh réidh chun aslonnú an aerárthaigh a thionscnamh agus a stiúradh ar na bealaí is praiticiúla agus is tapa a bheidh ar fáil.’;
                                             
                                          
                              
                                    (e)
                                 
                                 
                                    cuirtear an pointe SPO.OP.157 seo a leanas isteach:
                                    ‘SPO.OP.157 Athbhreoslú agus inneall/innill agus/nó rótair á gcasadh — héileacaptair
                                    
                                                (a)
                                             
                                             
                                                Ní dhéanfar athbhreoslú agus inneall/innill agus/nó rótair á gcasadh ach amháin sna cásanna seo a leanas:
                                                
                                                            (1)
                                                         
                                                         
                                                            nach bhfuil aon speisialtóir taisc ag bordáil ná ag díbhordáil;
                                                         
                                                      
                                                            (2)
                                                         
                                                         
                                                            go gceadaíonn oibreoir an aeradróim nó an láithreáin oibriúcháin oibríochtaí den sórt sin;
                                                         
                                                      
                                                            (3)
                                                         
                                                         
                                                            go ndéanfar é i gcomhréir le haon nós imeachta sonrach agus le haon teorainn shonrach sa lámhleabhar eitilte (AFM);
                                                         
                                                      
                                                            (4)
                                                         
                                                         
                                                            go ndéanfar é le cineálacha breosla JET A nó JET A-1; agus
                                                         
                                                      
                                                            (5)
                                                         
                                                         
                                                            agus na saoráidí nó an trealamh iomchuí tarrthála agus comhraic dóiteáin (RFF) i láthair.
                                                         
                                                      
                                          
                                                (b)
                                             
                                             
                                                Measúnóidh an t-oibreoir na rioscaí atá bainteach le hathbhreoslú agus inneall/innill agus/nó rótair á gcasadh.
                                             
                                          
                                                (c)
                                             
                                             
                                                Bunóidh an t-oibreoir nósanna imeachta iomchuí a bheidh le leanúint ag an bpearsanra páirteach uile, amhail baill den chriú, speisialtóirí taisc, agus pearsanra na n-oibríochtaí talún.
                                             
                                          
                                                (d)
                                             
                                             
                                                Áiritheoidh an t-oibreoir go mbeidh baill a chriú, pearsanra na n-oibríochtaí talún, mar aon le haon speisialtóir taisc atá páirteach sna nósanna imeachta, oilte go hiomchuí.
                                             
                                          
                                                (e)
                                             
                                             
                                                Áiritheoidh an t-oibreoir go sonrófar sa lámhleabhar oibríochta na nósanna imeachta um athbhreoslú heileacaptair agus inneall/innill agus/nó rótair á gcasadh.’;
                                             
                                          
                              
                                    (f)
                                 
                                 
                                    cuirtear an méid seo a leanas in ionad phointe SPO.OP.190:
                                    ‘SPO.OP.190 Scéim breosla/fuinnimh — bainistíocht bhreosla/fuinnimh le linn eitilte
                                    
                                                (a)
                                             
                                             
                                                Bunóidh oibreoir aerárthaigh atá á chumhachtú le mótar coimpléascach nósanna imeachta chun a áirithiú go bhfeidhmeofar seiceálacha breosla/fuinnimh le linn eitilte agus bainistíocht bhreosla/fuinnimh le linn eitilte.
                                             
                                          
                                                (b)
                                             
                                             
                                                Déanfaidh an píolóta i gceannas faireachán ar mhéid an bhreosla/an fhuinnimh inúsáidte a bheidh fágtha ar bord chun a áirithiú go gcosnófar é agus nach mbeidh sé níos lú ná an breosla/fuinneamh is gá chun dul chuig aeradróm nó chuig láithreán oibriúcháin ar ar féidir tuirlingt go sábháilte.
                                             
                                          
                                                (c)
                                             
                                             
                                                Cuirfidh an píolóta i gceannas staid “íosmhéid breosla/íosmhéid fuinnimh” in iúl do rialú aerthráchta (ATC) trí “MINIMUM FUEL” a dhearbhú nuair is amhlaidh go mbeidh an méid seo a leanas déanta ag an bpíolóta-i-gceannas:
                                                
                                                            (1)
                                                         
                                                         
                                                            gur gheall sé go dtuirlingeofar ag aeradróm sonrach nó ag láithreán oibriúcháin sonrach; agus
                                                         
                                                      
                                                            (2)
                                                         
                                                         
                                                            go bhfuil sé oibrithe amach aige go bhféadfaí tuirlingt agus méid is lú breosla/fuinnimh cúltaca deiridh a bheith ann ná mar a pleanáladh de dheasca aon athrú ar an imréiteach atá ann cheana chun dul chuig an aeradróm sin nó chuig an láithreán oibriúcháin sin, nó de dheasca moilleanna aerthráchta eile.
                                                         
                                                      
                                          
                                                (d)
                                             
                                             
                                                Dearbhóidh an píolóta i gceannas staid “éigeandála breosla/fuinnimh” trí “MAYDAY MAYDAY MAYDAY FUEL” a chraobhscaoileadh nuair is lú an breosla/fuinneamh inúsáidte a mheastar a bheidh le fáil ar thuirlingt ag an aeradróm nó ag an láithreán oibriúcháin is cóngaraí ar ar féidir tuirlingt go sábháilte ná an breosla/fuinneamh cúltaca deiridh pleanáilte.’;
                                             
                                          
                              
                                    (g)
                                 
                                 
                                    cuirtear an méid seo a leanas in ionad phointe SPO.POL.110:
                                    ‘SPO.POL.110 Córas maise agus cothromúcháin — oibríochtaí tráchtála le heitleáin agus le héileacaptair agus le hoibríochtaí neamhthráchtála le haerárthaí atá á gcumhachtú le mótar coimpléascach
                                    
                                                (a)
                                             
                                             
                                                Bunóidh an t-oibreoir córas maise agus cothromúcháin chun na nithe seo a leanas a chinneadh le haghaidh gach eitilte nó sraith eitiltí:
                                                
                                                            (1)
                                                         
                                                         
                                                            mais thirim oibriúcháin an aerárthaigh;
                                                         
                                                      
                                                            (2)
                                                         
                                                         
                                                            mais an luchta tráchta;
                                                         
                                                      
                                                            (3)
                                                         
                                                         
                                                            mais an luchta breosla/an fuinnimh;
                                                         
                                                      
                                                            (4)
                                                         
                                                         
                                                            lucht an aerárthaigh agus dáileadh an luchta;
                                                         
                                                      
                                                            (5)
                                                         
                                                         
                                                            mais ar éirí de thalamh, mais tuirlingthe, agus mais gan bhreosla/gan fuinneamh; agus
                                                         
                                                      
                                                            (6)
                                                         
                                                         
                                                            na suíomhanna is infheidhme maidir le meáchanlár (CG) an aerárthaigh.
                                                         
                                                      
                                          
                                                (b)
                                             
                                             
                                                Soláthrófar don fhoireann eitilte bealach chun aon ríomh maise agus cothromúcháin a mhacasamhlú agus a fhíorú bunaithe ar ríomhanna leictreonacha.
                                             
                                          
                                                (c)
                                             
                                             
                                                Bunóidh an t-oibreoir nósanna imeachta chun cur ar chumas an phíolóta i gceannas mais an luchta breosla/fuinnimh a chinneadh tríd an dlús iarbhír a úsáid nó, murab eol sin, an dlús a ríomhtar i gcomhréir le modh a shonraítear sa lámhleabhar oibríochtaí.’;
                                             
                                          
                              
                                    (h)
                                 
                                 
                                    i bpointe SPO.POL.115 (a), cuirtear an méid seo a leanas in ionad phointí (6), (7), (8) agus (9):
                                    
                                                ‘(6)
                                             
                                             
                                                mais an bhreosla/an fhuinnimh ar éirí de thalamh agus mais bhreosla/fhuinneamh an turais;
                                             
                                          
                                                (7)
                                             
                                             
                                                mais na dtomhaltán seachas breosla/fuinneamh, más infheidhme;
                                             
                                          
                                                (8)
                                             
                                             
                                                comhpháirteanna an luchta;
                                             
                                          
                                                (9)
                                             
                                             
                                                mais ar éirí de thalamh, mais tuirlingthe, agus mais gan bhreosla/gan fuinneamh;’;
                                             
                                          
                              
                                    (i)
                                 
                                 
                                    cuirtear an méid seo a leanas in ionad phointe SPO.IDE.H.146 (a)(1):
                                    
                                                ‘(1)
                                             
                                             
                                                ní thagann siad faoi raon feidhme phointe SPO.IDE.H.145 (a);’.
                                             
                                          
                              
                  
      
      
         
            IARSCRÍBHINN II
            In Iarscríbhinn I a ghabhann le Rialachán (AE) Uimh. 965/2012, cuirtear an pointe (98b) seo a leanas isteach:
            
                        ‘ciallaíonn
                     
                     
                        (98b) “substaintí sícighníomhacha” alcól, ópóidigh, cannaibionóidigh, támhacháin agus drugaí hiopnóiseacha, cócaon, síceaspreagthaigh eile, siabhraiginí, agus tuaslagóirí so-ghalaithe, cé is moite de chaiféin agus de thobac;’.